Deseskalada: Nola prestatu zure txakurra berriz ere etxean bakarrik geratzeko — Gaztezulo\nDeseskalada: Nola prestatu zure txakurra berriz ere etxean bakarrik geratzeko Orain lanera itzultzen hasi garen honetan, txakur askok antsietatea senti dezakete etxetik ateratzen garenean. Antsietate hau, zaunkekin, pixka eginez edo etxeko gauzak hondatuz adierazi lezakete. https://www.gaztezulo.eus/albisteak/deseskalada-nola-prestatu-zure-txakurra-berriz-ere-etxean-bakarrik-geratzeko https://www.gaztezulo.eus/albisteak/deseskalada-nola-prestatu-zure-txakurra-berriz-ere-etxean-bakarrik-geratzeko/@@download/image/perro-solo-casa.jpg\nDeseskaladako fase bakoitzean zer egin daitekeen eta zer ez dudatan bazaude ez zara bakarra. Zure txakurra ere egun batetik besterako errutina eta ordutegi aldaketekin aztoratuta dago. Bi hilabete hauetan etxetik lan egitera ohitu gara asko txakurrarekin alboan, edo bulego inprobisatu bat egin dugu etxean katuarekin batera. Txakur eta katu askoren ametsa bete da honela: bere gizaki maiteak egun osoan eurekin egotea.\nOrain berriz atzera bidea egin behar da. Poliki poliki bulegora edo lanera itzultzeko ateratzen hasi beharrean gaude, etxetik kanporako errutinak berreskuratuz. Gure txakurrak bakarrik geratuko dira berriz ere ordu luzeetan. Baina bi hilabete nahikoa da gure lagun iletsuak zurekin 24 ordu egotera ohitzeko. Horregatik, poztekoa bada ere pandemia kontrolpean edukitzea zure maskota behar bada ez da horren alai egongo.\nTxakur asko antsietate askorekin sentituko dira beraiek gabe etxetik ateratzen garenean, eta modu askotan adierazi dezakete hori: ordu luzez zaunkaka eginez, altzariak suntsituz edo behar ez den lekuetan txiza eginez. Txakurrak berriz ere ikasi egin behar du bakarrik egoten sufritu gabe.\nIzan ere, ez da txantxetako kontua. Txakur antsietateak animaliaren ongizatea arriskuan jarri baitezake. Ikerketek baieztatzen dute antsietateagatik zenbait gaixotasun garatzeko arriskuak hazi egiten direla, hala nola, azaleko arazoak eta baita bizi itxaropena laburtu ere. Gainera, antsietatea puntuala izan daiteke edo hilabete edo urteetan luzatu.\nBada albiste onik ordea: txakurrari etxean kaka ez egiten erakusten diozun bezala edo esertzen sariren baten truke, aldi baterako bakardadea jasaten irakatsi diezaiokezu eta nahiko erraza da gainera. Nola?\nGakoa ahalik eta azkarren hastea da eta egunero praktikatzea. Errazagoa da kumeekin, zure txakurra heldua bada apur bat gehiago kostatuko zaio, beraz, ahalegin handiagoa egin beharko duzu. Ezinezkorik ez da ordea. Bradshaw teoria bezala ezagutzen denak honela dio: egin etxetik atera behar bazenu egingo zenituzkeen erritual guztia egin, horiek zure txakurrarentzat seinaleak baitira.\nLau hankako zure lagunak mugimendu horiek -giltzak hartzea, jaka janztea, zapatak lotzea- etxetik zoazenaren seinaletzat hartuko ditu. Erreproduzitu eszena osoa, joan ateraino, eta ondoren utzi berriz ere zure giltzak, kendu jaka. Errepikatu berriz prozesu osoa, baina oraingoan ireki atea eta ondoren itxi. Utzi berriz ere zure jaka eta giltzak euren lekuetan.\nBerriz ere praktikatzen duzunean, ireki berriz ere atea eta oraingoa atera kanpora eta berriz ere sartu. Hurrengo saiakeran geratu kanpoan 10 segundoz eta sartu berriz. Horrela, zure txakurrak ikasiko du ez duela itzuliko ez zarenaren beldurrik eduki behar. Hori bai, zure txakurrak zinez gaizki pasatzen badu aditu bati deituko beharko diozu, laguntza profesionala beharko du eta. Alta, txakurren gehiengoarekin teknika honek emaitza positiboak ematen ditu. Nahikoa izango da zure txakurrari behar dituen erosotasunak eta konfiantza eman eta antsietatea jaisteko. Poliki poliki, bakarrik geroz eta gehiago uzten has zintezke zure lagun iletsua, berehala ikasiko baitu ez duela ezer txarrik bakarrik geratzeak ordu batzuez.


Arcinges - Wikipedia, entziklopedia askea.\n46° 08′ 15″ N, 4° 16′ 51″ E / 46.1375°N,4.2808333333333°E / 46.1375; 4.2808333333333Koordenatuak: 46° 08′ 15″ N, 4° 16′ 51″ E / 46.1375°N,4.2808333333333°E / 46.1375; 4.2808333333333\nMars, Le Cergne, Cuinzier eta Écoche\nArcinges Frantziako udalerri bat da,Loire departamenduan dagoena, Auvernia-Rhône-Alpeak eskualdean. 2013an 181 biztanle zituen.\n2007an Arcinges udalerrian erroldatutako biztanleak 181 ziren. Familiak 68 ziren, horien artean 21 pertsona bakarrekoak ziren (4 bakarrik bizi ziren gizonak eta 17 bakarrik bizi ziren emakumeak), 17 seme-alabarik gabeko familiak ziren eta 30 seme-alabak dituzten bikoteak ziren.\n2007an 112 etxebizitza zeuden, 73 familiaren etxebizitza nagusia ziren, 31 bigarren erresidentzia ziren eta 8 hutsik zeuden. 111 etxeak ziren eta 1apartamentu bat zen. 73 etxebizitza nagusietatik 63 bere jabearen bizilekua ziren, 8 alokairuan okupaturik zeuden eta 2 doan lagata zeuden; 4 etxek hitu gela zituzten, 15 etxek lau zituzten eta 53 etxek bost zituzten. 60 etxek euren parking plaza propioa zuten azpian. 25 etxetan ibilgailu bat zegoen eta 41 etxetan bat baino gehiago zituzten.\nArcinges udalerriko biztanleria-piramidea 2009an .\n2007an lan egiteko adina zuten pertsonak 99 ziren, horien artean 67 aktiboak ziren eta 32 inaktiboak ziren. 67 pertsona aktiboetatik 57 lanean zeuden (29 gizon eta 28 emakume) eta 8 langabezian zeuden (4 gizon eta 4 emakume). 32 pertsona inaktiboetatik 10 erretiraturik zeuden, 9 ikasten zeuden eta 13 "bestelako inaktibo" gisa sailkaturik zeuden.\n2009an Arcinges udalerrian 75 unitate fiskal zeuden, 189 pertsonek osaturik. Pertsona bakoitzeko diru-sarrera fiskalaren mediana urteko 19.498 euro zen.\n2000. urtean Arcinges udalerrian 4 nekazaritza-ustiategi zeuden.\nCuinzier (1,6 km)\nLe Cergne (2,6 km)\nÉcoche (2,8 km)\nCoublanc (4,1 km)\nCours-La Ville (5,0 km)\nMaizilly (5,4 km)\nChandon (5,4 km)\nBelmont-de-la-Loire (5,9 km)\nBNF: 15259578q (data)\nOrriaren azken aldaketa: 7 urtarrila 2020, 10:33.


by Mintzakide Egitasmoa | Api 25, 2020 | BABESLEAK, EUSKARALDIA, GURASOLAGUN/ PARKELAGUN, MINTZAKIDE, OSAGARRIAK, Sailkatu gabea, SAIO OSAGARRIAK, SUSTATZAILEAK | 0 comments\nLarunbata lagunekin lasai biltzeko egun aproposa izaten da. Etxealdian egon arren, hitzordu horiei eusteko saiakera egingo dugu, birtualki bada ere?!\nHona hemen gaurko proposamena: deitu lagunei eta bildu euskarara! Lagunekin egiten ditugun “sareko bilkura” horiek euskaraz egin ditzagun.\nProposamena gauzatuz gero, partekatu ekimenean parte hartzen ari diren guztiekin! Baliatu @euskaraldia eta #EtxealditikEuskaraldira zure argazki eta bideoa sare sozialetan partekatzeko!\n(apirilak 29) Etxean egotea dagokigun arren, etxealdia hasi aurreko ohiturei guztiz uko egin beharrik ez daukagu. Badira, aisialdiari lotutako zenbait kontu, moldatuta bada ere, etxean egin ditzakegunak. Horietako bati lotuta dator gaurko proposamena. Asteazkenetan ikuslearen eguna izaten ohi da Euskal Herriko hainbat zinema aretotan. Zinemara joan eta filmeak ikusteko baliatzen du eguna hainbat zinezalek. Orain ezin […]\n(apirilak 28) Itxialdian gauden arren, bada etxetik kanpo mantentzen dugun harreman mota bat: erosketak egitera ateratzen garenenan sortzen dena, hain zuzen ere. Etxean egon arren tarteka etxetik irten beharra izaten dugu auzoko dendan erostera, supermerkatura, okindegi, arraindegi, harategi, barazki dendara edo egunkari bila. Gaurko proposamena momentu horiei lotuta dator: dendan sartzen garenerako, ilaran zain gaudenerako… […]\n(apirilak 27) Ohiko egoeran, astelehena lan eguna izan ohi da askorentzat. Ez-ohiko egoera honetan, ordea, bada oraindik ere etxetik irten eta lanera joaten denik. Gaurko proposamena etxean geratu behar garenon zaintzaile, laguntzaile, hornitzaile… diren horiei zuzendua dago. Bidali diezaiegun esker mezuak sare sozialen bidez. Sortu ditzagun testu, argazki, bideo edo irudi bidezko mezuak eta partekatu […]\n(apirilak 26) Etxean, elkarrekin bilduta gaudenean, edozein momentu baliatu dezakegu hizkuntza-ohiturak aldatzeko. Igandea izanik, jatordua izan daiteke une horietako bat?! Hemen duzue gaurko proposamena: eraman dezagun euskara Euskal Herriko mahai guztietara!!! Eta gogoratu: Proposamena gauzatuz gero, partekatu ekimenean parte hartzen ari diren guztiekin! Baliatu @euskaraldia eta #EtxealditikEuskaraldira zure argazki eta bideoa sare sozialetan partekatzeko! #Etxealditik Euskaraldira#2\n(apirilak 25) Larunbata lagunekin lasai biltzeko egun aproposa izaten da. Etxealdian egon arren, hitzordu horiei eusteko saiakera egingo dugu, birtualki bada ere?! Hona hemen gaurko proposamena: deitu lagunei eta bildu euskarara! Lagunekin egiten ditugun “sareko bilkura” horiek euskaraz egin ditzagun. Proposamena gauzatuz gero, partekatu ekimenean parte hartzen ari diren guztiekin! Baliatu @euskaraldia eta #EtxealditikEuskaraldira zure argazki eta bideoa sare sozialetan […]\n(apirilak 24) Prest zaude Etxealditik Euskaraldira ekimenak dakartzan proposamenei heltzeko?! Hemen duzu lehenegoa! Ostirala dela kontuan izanda, eta inolako adin mugarik izan gabe, taldean, familian, lagunartean edo bakarka, baina egin diezaiogun tarte jolasari, euskaraz! Baliabide falta ez dadila aitzakia izan: jolasera! Hemen dituzue zenbait aukera; animatu eta hasi jolasean! Jolasak.eu. Jolas sorta Belaunaldi berrien aukera webguneko baliabideak […]\n(apirilak 21) Has gaitezen ariketa bat egiten! Pentsatu al duzu inoiz zer hizkuntzatan aritzen zaren zure ingurukoekin? Senideekin, lagunekin, egunero hitz egiten duzun lankidearekin…. Zein hizkuntza erabiltzen duzue elkarrekin hitz egiten duzuenean? Eta hainbat batera elkartzen zaretenean? Ariketa erraz bat egingo dugu, paper edo kartulina batean egiteko modukoa. Pentsatu, idatzi eta erabaki zein harremanetan egin […]\n#Etxealditik Euskaraldira. Aurkezpena\n(apirilak 20) Gaur abiatu da Etxealditik Euskaraldira ekimena. Lehen egunean ekimenaren nondik norakoak azaldu nahi izan ditugu, hurrengo egunetan jasoko ditugun proposamenen atariko gisa. Gogoan hartu Euskaraldiaren lehen edizioan hainbat aholku eman genituela ahobizi eta belarriprest modura aritzeko. Ohitura aldaketei ekiteko aholkuak gogoratzea baliagarri izan daiteke, ezta?\n#Etxealditik Euskaraldira-Apirilak 17\nDitugun hizkuntza ohiturei astindua eman edo ditugunak finkatzeko prest?! Adi, badator… #EtxealditikEuskaraldira!!!\nKoronabirusa dela eta Kutsatzeak ahalik eta gehien ekiditzeko helburuz, datozen bi asteetan, Mintzakide, Solaslagun, Mintzalagun, Berbalagun,…… taldeetako saioetan EZ ELKARTZEA GOMENDATZEN dugu. Norbanakoari arduraz jokatzea eskatzen zaion momentutik, Mintzapraktika egitasmoei ere egokiena asteroko saioetan ez parte hartzea iruditzen zaigu. Bestalde, aurreikusita genituen, taldekatze saioak, irteerak eta jarduerak atzeratzea erabaki dugu momentuz, ahal den heinean aurrerago […]


Abiatu da Europa bat-batean — Gaztezulo\nAbiatu da Europa bat-batean https://www.gaztezulo.eus/albisteak/abiatu-da-europa-batbatean https://www.gaztezulo.eus/@@site-logo/logoa.png\nAstebeteko bideari gaur ekin dio Europabat-batean Kantu Inprobisatuaren Nazioarteko Topaketak. Astelehenetikostiralera bitarte, jardunaldi akademikoak izango dira goizez Donsotiako Miramar Jauregianeta saioak arratsaldez hiriko hainbat tokitan, ADI, GAZTEZULON BI SARRERALORTU DITZAKEZU!\nMunduko zenbait kantu inprobisatu ezagutzekoaukera eskaini dute EHU Uda Ikastaroen baitan eskainitako lehen hitzaldiek;arratsaldean lehen emanaldia izango da, eguraldiak hala behartuta, Donostiako Aquariumean.\n- EUROPA BAT-BATEAN TOPAKETARAKO BI SARRERA ESKURAGARRI\nAstebeteko bideari gaur ekin dio Europabat-batean Kantu Inprobisatuaren Nazioarteko Topaketak. Astelehenetikostiralera bitarte jardunaldi akademikoak izango dira goizez Donostiako Miramar Jauregianeta saioak arratsaldez hiriko hainbat tokitan, Donostia 2016k eta Mintzolak elkarlaneanantolatuta, eta EHU Uda Ikastaroekinjardunaldi akademikoen kasuan.\nMiramar Jauregiko Julio Caro Baroja aretoanizan dira hitzaldiak. Mintzola Ahozko Lantegiko KarlosAizpuruak egin ditu anfitrioi lanak eta ondoren, Egoitz Zelaiakhartu du hitza eguneko lehen hizlaria aurkezteko. Josep Vicent FrechinakHerrialde Katalanetako kantu inprobisatuaren aniztasuna erakutsi du;Valentziako albaes delakotik hasi eta Mallorcako cançons de ximbombadelakoraino begiratu osoa eskaini du valentziarrak, trovoa, jota eta glosa ereaipatuz. Egun adierazpide hauek dituzten erakusleihoak ere aipatu ditu elkarte,ekitaldi eta argitalpenak, kasu; baita, ostiralean Albert Casalsek moduberezituagoan aurkeztuko duen Corrandescola eskoletako proiektua.\nThomas Nussbaumerrek, Music UniversityMozarteum Salzburgeko etnomusikologo eta doktoreak, gstanzl adierazpideaezagutarazi du. Adierazpidearen izen eta jatorritik abiatu da, horretarakoXVIII.menderaino eramanaz. Ospakizunetan, bereziki ezkontzetan, erabiltzen denkantua da eta txapelketak ere egiten dituzte: Red Bull Gstanzl Battle horietannabarmenena. Gainera, erakustaldia egin dute Norbert eta Hans austriargstanzlsängerrek bertso jarri bat baliatuta.\nJose Sanchez Conesak Cartagenako trovoa azaldudu eta horretan Marín, Castillo, El Minero eta beste zenbait protagonistenestrofak berreskuratu ditu. Trovalia izeneko jaialdiaz ere aritu da Conesa;Cartagenen antolatzen den topagune honetan gaztelaniaz mintzatzen diren munduosoko inprobisatzaileak biltzen dira.\nZipreko ordezkaritzak hartu du oholtza gero;Ktima Folklore Elkarteko kideak izan dira, arropa tradizionalekin jantzita;horien artean inprobisatzailea ere baden Marios Poullasek egin ditu hizlarilanak. Irlan darabilten tsiattista adierazpideaz aritu da zipretarra, bereziki2017an Europako Kultur Hiriburua izango den Paphos hiriburuaren inguruan arretajarriz. UNESCOk ondare ez-material izendatua du tsiattista eta bere aldaeraezberdinak, ahots deiturikoak, sailkatu eta erakutsi ditu Zipreko ordezkaritzakzuzenean kantatuz.\nThierry Rougier frantziarrak BrasilgoIpar-ekialdera eraman ditu bertaratutakoak, hango repente artea eta coquistenjardunaz aritu da, hauen sorkuntza eta egiturak azalduz eta han bertan egindakoikerketan grabatutako audio zein argazkiak uztartuz.\nAzkenik, Beñat Krolemek Oholtza, bertsolaritzaeta irudia erakusketa aurkeztu du. Mintzola Ahozko Lantegiak eta Mikel Laboa Katedrakesleitutako proiektu sariari esker eta Lankurenbidez garatu du Oholtza erakusketa Krolemek. Aste osoan izango da ikusgaibertsoa eta oholtzaren formak lotzen dituen erakusketa.\nEguraldia ez da lagun gaurkoan, eta portuanizan behar zuen emanaldia Aquariumean izango da azkenean. Kuba, Gales etaZipreko ordezkaritzak ariko dira kantuan, AmetsArzallus eta Andoni Egañabertsolariekin. 19:00etan hasiko da saioa eta sarrerak leihatilan eskuradaitezke 10 euroren truke.


Bas-Saint-Laurent - Wikipedia, entziklopedia askea.\nLe Bas-Saint-Laurent ("San Laurendi Behea") Quebeceko eskualde administratiboa da. 01 kodea erabiltzen da eskualde hau identifikatzeko. Hiri nagusia Rimouski da.\nRimouski-Neigette, La Matapédia, La Mitis, Les Basques, Témiscouata, La Matanie, Kamouraska eta Rivière-du-Loup\n48° 20′ N, 68° 40′ W / 48.33°N,68.67°W / 48.33; -68.67Koordenatuak: 48° 20′ N, 68° 40′ W / 48.33°N,68.67°W / 48.33; -68.67\nGaspésie–Îles-de-la-Madeleine eta Chaudière-Appalaches\n8 konderriko eskualde-udalerrian (municipalités régionales de comté, MRC) eta 114 udalerritan banatuta dago; eskualde-udalerrietakoa, Trois-Pistoles hiriaren ingurukoa, Les Basques deitzen da, euskaldunen presentzia historikoa -eta zonalde horretan gordetzen dena- gogora ekartzen duena.\n2.1 Euskaldunen presentzia\nSan Laurendi ibaiaren estuarioaren hegoaldeko ibarrean kokatuta dago, ibaia zabalduz doan eta San Laurendi golkoa bilakatzen hasten den gunean. Sarritan eskualde honi Bas-du-Fleuve ("ibaiaren behealdea") izena ematen zaio.\nIbaiarekin batera eskualdearen geografia markatzen duen beste ezaugarri geografikoa Apalatxe mendilerroa da, Notre-Dame mendiak hain zuzen ere; ibaiaren norabidean paralelo kokatuta daude, Gaspésie penintsulan beren ekialdeko muturrera heldu arte. Eskualdearen barnealdea okupatzen dute eta AEBetan segitzen dute. Témiscouata eta Matapédia ibarrek mendilerroa mozten dute eta Itsasaldeko probintzietarako pasabide nagusiak dira.\nSan Laurendi ibaiaren beste aldean: Côte-Nord eta Capitale-Nationale eskualdeak.\nMaine AEBetako estatuaren mugakidea ere bada.\nEuskaldunek balearen koipea urtzeko erabili zuten labea île aux Basquesen.\nXVI. mendean Euskal Herriko, Normandiako eta Bretainiako arrantzaleak San Laurendi ibaiaren estuario eta golkoan ari ziren. Euskaldunen presentzia 1520tik dokumentatuta dago eta 1560an bakailao eta baleak harrapatzeko 100 bat arrantzuntzi zituzten.\nLehen garaietan batez ere golkoaren kanpoaldean eta Ternuaren inguruan ibiltzen ziren baina 1570etik aurrera, baleak urrituz joan ahala San Laurendiko estuarioaren erdialdean ere hasi ziren. Ehizari dagokionez, euskaldunak batez ere Saguenay ibaiaren bokalean aritu ziren.\nGaur egun toponimiak lehengo presentzia hori gordetzen du; bi lekuizen nabarmentzen dira:\nMRC Les Basques: "Eskualdeko konderriko udalerri" horietakoa, Trois-Pistoles hiriaren inguruko herriek osatzen dutena. Hiri honetan oraindik ere bada euskal jatorriko jendea eta Quebeceko frontoi bakarra -Kanadako pilota federazioaren egoitza hirian dago- edota euskaldunen presentziari buruzko Parc de l'aventure basque en Amérique interpretazio zentroa ere bai.\nîle aux Basques: Trois-Pistolesen aurrean dagoen uharte hori baleak zatikatzeko leku ezin aproposa zen; gaur egun lan horretarako erabiltzen ziren hiru labe gordetzen dira.\nEskualdeko 8 MRCetako biztanleria 1951etik 2001era\nBiztanleria: 201.882 (2005)\nAzalera: 22.185 km²\nDentsitatea: 9,1 bizt./km²\nJaiotza-tasa: ‰ 7.8 (2004)\nHeriotza-tasa: ‰ 8.4 (2003)\nFrantsesa ama-hizkuntza: % 99,5 (2001)\nEtorkinak: 1200 (% 0,6)(2001)\n1951tik biztanleria ez da hazi eta jaitsi ere egin da; hala ere datu orokorrek bi dinamika desberdin ezkutatzen dute: herri txikiek populazioa galtzen duten heinean, Rimouski eta Rivière-du-Loup hiriek irabazi egiten dute. 1951n Bas-Saint-Laurenten Quebeceko biztanleen % 5,2 bizi bazen ere, 2001ean & 2,8 besterik ez.\nChaudière-Appalachesekin batera estatistiketan ingeles hiztun elebakarrik ez dagoen Quebeceko eskualde bakarra da.\nEuroparren aurreko herrien oso presentzia urria dago egun eskualdean; Wolastoqiyik (en. Maliseet, fr. Malécite) herriko ehunka batzuk Bas-Saint-Laurenten bizi dira eta Cacouna eta Whitworth lur "erreserba" txikiak onartu dizkiote.\nEskualdeko 8 MRCak.\nEskualde honek 8 "Eskualdeko konderriko udalerri" (MRC) ditu; MRCak eta bere hiriburuak:\nLa Matapédia: Amqui.\nLa Mitis: Mont-Joli.\nLes Basques: Trois-Pistoles.\nCacouna eta Whitworth jatorriko herrietako lurraldeak MRCetatik kanpo geratzen dira.\n↑ Association Canadienne de Sports de Fronton ACSFren egoitza Trois-Pistolesen.\n↑ PABAren webgunea.\n↑ Iturria: Atlas du Bas-Saint-Laurent.\n↑ Wolastok herri honen hizkuntzan San Laurendi ibaiari ematen zaion izena da.\n(Frantsesez) Bas-Saint-Laurent Quebeceko estatistika institutuan.\n(Frantsesez) Bas-Saint-Laurenteko ataria.\n(Ingelesez) (Gaztelaniaz) (Frantsesez) Informazio orokorra.\n(Ingelesez)(Frantsesez) Informazio turistikoa. Eskualde turistikoaren eta administratiboaren mugak ez dira erabat berdinak.\n(Frantsesez) Eskualdeko agenda kulturala.\n(Frantsesez) Bas-Saint-Laurenteko prentsa.\nAzken aldaketa 28 abuztua 2020(e)an, 02:41(e)tan\nOrriaren azken aldaketa: 28 abuztua 2020, 02:41.


�Kulturaren popularizazioan ez dut sinesten; publikoak hezia behar du izan� - GARA\n2007ko ekainaren 16a\n�Kulturaren popularizazioan ez dut sinesten; publikoak hezia behar du izan�\nIbon Aranberri Kasselen dago egunotan, agenda estuarekin. Asteazkenean Documenta 12rako hautatutako artisten aurkezpenean izan zen, ostegunean prentsarekin banakako harreran eta atzo profesionalen lehen bisitaldia jaso zuen. Gaur irekiko diote jendeari erakusketa erraldoia.\nSeiehun eta berrogeita hamar mila lagun erakarri nahi dituzte antolatzaileek Kassel hirira Documenta 12ren aitzakiaz. Zenbaki hori dela edo beste bat, seguru dena da bisitariek Andreas Siekmannen karrusel erraldoiarekin egingo dutela topo. Fridericianum Museoaren aurreko plazan kokatu du politika, globalizazioa, errepresio poliziala eta errefuxiatuei buruzko bere metafora. Harun Farocki txekiarraren instalazioa aurtengo ekitaldiaren erreklamoetako bat da eta Ai Wei Wei txinatarra da beste protagonistetako bat, 1.001 erkide «esperientzia artistiko» bilakatu ditu-eta. Guztira, 113 artista eta 500 lan hautatu dituzte Roger M. Buergel zuzendariak eta Ruth Noack komisarioak, horien artean Ibon Aranberri gipuzkoarrarenak (Itziar, 1969).\nIkusle bezala egona zinen aurretik Documentan. Protagonistetako bat zaren aldetik, zein da azokaren lehen ordu hauetan izan duzun inpresioa?\nOrain arte lanpetuta egon naiz neure aurkezpenarekin, nire lanarekin borrokan eta kanpotik ikusteko aukerarik ez dut izan. Egia da bisitarien kopurua hazten hasi den heinean aldaketa sumatu dudala, orain arteko erlazioa intimoa izan delako, bai lanarekin bai Documentaren egiturarekin edo zuzendaritzarekin. Ni aurretik Documentaren hiru ediziotara etorri izan naiz, baina momentu bakoitzean nire statusa desberdina izan da: ikasle bezala etorri naiz, artista bezala...\nAurkezten dituzun lanekin luzez eta bakarka jardun ondoren, zer sentitu duzu horiek erakuslehioan ikustean?\nBai, egia da denbora luzea daramadala lan hauekin; haiekin oso ziur sentitzen naiz, denbora eta modua izan dudalako horiek neureganatzeko eta identifikazioa eraikita dago. Beste gauza bat da zure subjetibitate hori ikuslearengan nola trasladatzen den. Kontuan hartu behar da jendea pasatzen dela gure lanen aurretik erosketak egitera bezala. Zaila da hitz egitea publiko orokor bati buruz, publiko mota asko daudelako eta hemen bisita masiboa dagoelako. Neronek ez dut orokortasun hori bilatzen, denentzako balio dezakeen lan bat, baizik eta konplizidade bat zabaltzea eta nire lanarekin konektatu dezakeen publikoarekin pixka bat lotura sortzea. Nik ez dut kulturaren populizazioan sinisten, publikoak hezia behar du izan eta lehendik obrarekiko iritzi edo begirada kritikoa eduki behar du. Elitista-edo kontsidera daiteke, baina kontuan hartu behar dugu dena ez dagoela publikoari begira eginda eta nire kasuan, neure lanaren intentzioa da niretzako lehendabizikoa.\nKasseleko bilera erraldoi horretan arrotz sentituko zara orduan?\nAspaldidanik etorri naiz erakusketa handietan parte hartzera. Formato hori ez da berria niretzat eta badakit zeintzuk diren aukerak eta mugak. Documentarekiko entusiasmo hori, kanpotik ikus daitekeena, artistok, agian, ez dugu modu berean bizi, baditugulako beste espektatiba batzuk.\nZein ekarpen egin diezazuke Documentak?\nBada erakusketa bat non artista ondo tratatzen den eta non artista babestuta sentitzen den. Documentan artistok gure terrenoan jokatzen dugu, arte mundutik sortutako egitura bat delako, ez da politika kulturalek asmatutako jaialdi bat. Nahiz eta Alemanian egon, niretzat etxean jokatzea bezalakoa da, artisten eremuan, geuk manejatzen ditugun kodigo eta helburuekin. Alde horretatik ez naiz arrotz sentitzen. Komunikabideek saltzen dute Documenta Olimpiada bat bezalakoa da eta hau ez da lehiaketa bat baizik lanaren bitartez sortzen den koreografia orokor bat. Mediatikoki gehiago nabarmentzen dira izenak lanak baino.\nDocumenta barruan orain arte ikusi duzunetik zer nabarmenduko zenuke?\nOraindik, parte txiki bat ikusi dut. Lehendik ezagutzen eta miresten nituen zenbait artisten lana da gehien erakarri nauena. Kontinenteetako jendea dator baina baita belaunaldi desberdinetakoak. Horien artean badaude batzuk beste garai batekoak, hil osteko lanak ikus daitezke, 70eko hamarkadan lan egin zuten artistak eta gaur egun beteranoak direnak. Gurutzaketa hori oso interesgarria iruditzen da. Polita da niretzako eredu izan diren artisten alboan egotea. Gainera, hemen ez da katxeari loturiko ierarkiarik ematen, parekotasuna dago eta hori ere nabarmendu egingo nuke.\nRoger Buergelekin zure harremana lehendik dator, ezta?\nNiretzat abantaila bat izan da lehendik elkarrekin lan egin izana; bestela halako gonbidapen baten ondorioz, segun eta bakoitzari nolako efektua sortzen dion, gauzak bere onetik atera daitezke. Berarekin aurretik lan egin izana lagungarri izan zait normaltasunez parte hartzeko.\nBi lan aurkezten dituzu. Badute beraien artean loturarik?\nEz dago konexio zuzenik, baina bada denboran eta hainbat lekutan eman daitekeen lotura mota bat. Alde batetik, argazki serie bat aurkezten dut. Ez dira neuk egindako argazkiak, enkarguz egindakoak dira. Iberiar penintsulako azpiegitura hidraulikoak islatzen dituzte. Ez dira bakarrik lekuari lotutako isladak; leku horiek nola irudikatu daitezkeen eta irudikapen horrek zein hizkuntza erabiltzen duen interesatu zait. Azpiegitura erraldoiak dira, batzuk abandonatuak, 30eko hamarkadatik 70ko hamarkadara eraikitakoak. Lauzpabost industria argazkilarirekin kolaboratu dut. Oso gustukoa dut lan modu hori: beste jende bat inkorporatzea eta teknika eta irudikapen desberdinak. Beste proposamena berriagoa da, bukatu gabe dago eta lehen aldiz erakusten dut. 16 milimetrotako zinema proiekzioa da. Mendiko zinema genero bezala ulertuz, Europako historian izan duen garapenari beha jarri naiz aspaldi. Erakutsi nahi dudana ez da mendian egiten den praktikari buruzko lana, baizik eta praktika hori materialki islatzeko erabiltzen diren teknika eta narratibak. Ez dut pieza bezala aurkezten, baizik laneko material gisa. Naturarekin harremana duten ikuspegiak dira Documentara ekarri ditudan bi lanak.\nFuntsean ikuspegi ekologista bat dago?\nEtikoki, noski, badut iritzi bat horretaz. Hala ere, gehiago saiatu naiz kodigoak xehatzen, desmuntatzen eta modu gordinean aztertzen. Guk natura ikusteko dugun modu erromantikoa XIX. mendeko pintoreengandik jaso dugu. Askotan, Nafarroara goaz, Pirinioetara eta argazki kamararekin ateratzen duguna berez, modu espontaneoz sortu dela iruditzen zaigu baina, azken batean, naturari buruzko gure ikuspegi hori eraikuntza mental baten ondorioa da, geuk baditugulako buruan eskema batzuk txertatuta. Irudikapen mental hori interesatzen zait. Documentara ekarri ditudan proiektuak hausnarketako lanak dira. Dena den, ez doaz emaitza baten bila, nik ez dut tesi bat egin nahi izan.\n«Nahiz eta Alemanian egon, niretzat etxean jokatzea bezalakoa da Documentan egotea, artisten eremua delako hau, geuk manejatzen ditugun kodigo eta helburuekin»\n«Neronek ez dut denentzat balio dezakeen lan bat bilatzen, baizik eta konplizidadea zabaldu eta nire lanarekin konektatu dezakeen publikoarekin lotura sortzea»\n«Lauzpabost argazkilarirekin kolaboratu dut. Gustukoa dut nire lanean beste jende bat batzea, teknika eta irudikapen desberdinak»\n«Documenta entziklopedia ireki eta zabal baten modukoa da»\nDocumentan oso ildo desberdinak daudela aipatu duzu. Zergatik sortu da hainbesteko polemika Ferran Adria sukaldariaren presentziarekin?\nMedioek sortu dute polemika. Hemen, Documenta barnean, inolako arazorik ez da egon.\nBeraz, normaltasun osoz hartu da berak parte hartzea.\nJendeak gai honi buruzko iritzia eduki dezake, baita kritikoa ere, baina inork ez dio legitimitaterik ukatzen. Beste gauza bat da bere lana interesgarri iruditzen zaizun edo ez. Gertatu dena da bera figura mediatikoa dela eta medioek bere onetik atera dute dena. Adriaren presentziari buruzko debatea artifiziala da, artearen mugak, historian zehar, malguak izan dira eta beti izan dira harreman puntual horiek inguruko alorrekin.\nArtelekuko «Zehar» aldizkaria ere Kasselen da. Bere ekarpenaz zer deritzozu?\nDocumenta ez da soilik erakusketa bat. Documenta 12 Magazines poiektua ildo kontzeptualari lotuta dago. Interesgarri suerta daitezkeen aldizkari, editorial eta publikazioen zerrenda bat egin dute, geografia eta momentu historiko desberdinak jasota. Artearen bitartez halako lan politiko bat egin duten argitarapenak hartu dituzte kontuan eta sare moduko bat osatu dute. Documenta bertatik aldizkari bat sortu beharrean, aldizkarien sare hori erabili dute eta bakoitzak bere ekarpena egin du planteatu diren hiru ardatz kontzeptualen inguruan: batzuek ale berezia egin dute Documenta 12ren inguruan, eta beste batzuek aurretik zituzten lanak berargitaratu dituzte. «Zehar»ek bere azkenengo alea erabili du Documentari buruz aritzeko.\nJorge Oteizaren eskulturak ere badira.\nOteizaren lanak beste eremu batean daude, nireengandik urruti. Azken finean, Documenta entziklopedia ireki eta zabal baten modukoa da. Ez da artista errepresentatzen, lan egiteko moduak eta ildoak interesatzen zaizkigu eta lanen artean sor daitezkeen norabide eta harremanak. Documenta barnean ikus ditzakegu beste garai batean egindako obrak eta ikus ditzakegu ez eredu bezala baizik eta ispilu modura. Jorge Oteizaren kasua norabide horretan dago. Ez da Jorge Oteiza aurkeztea baizik eta bere obraren bitartez halako begirada edo ikuspegi batzuk argitzea edo artearen ahalmenak zein ezintasunak. Berararentzat ere eskultura proposito esperimental bat zen eta ez helburu bat praktika batzuk garatzeko.\nAlemanian dexente jardun zara azkenaldian. Han jarraituko duzu Documenta amaitu eta gero ere?\nJoan-etorrian ibiltzen naiz. Egia da, Berlinen gero eta denbora gehiago ematen dudala, baina nire laneko egitura Euskal Herrian dut. Hala ere, ez zait erraza egiten nire lana Euskal Herrian garatzea, sortzea bai baina ez zait hain erraza egiten proiektuak bideratzea. Askotan egoera kasualak besterik ez dira eta nik urte batzuk daramatzat kanpoan. Documentako nire presentzia nolabait kanpotik egin dudan bide horretatik etorri da.


EHGAM-DOK EUSKARAZ: > Iritzia: Rikardo Arregi > TRANSFOBIA\nBatzuek erraz galtzen dute lana; langabeziarako bidea autopista zabala eta doanekoa zaie, abiadura handiko trena. Batzuen-tzat lan erregulazio bat izatea ere loteria desiragarria izango litzateke. Maria Jesús Lastrak sei hilabeterako sinatu zuen lan kontratua baina hiru ordu iraun lanean: goizeko hamaiketatik ordu biak arte. Sukaldean laguntzeko zegoen Gasteizen Alde Zaharreko ogitarteko denda batean baina nagusia konturatu omen zen Maria Jesús Lastra transexuala zela (ez galdetu nola) eta bere onerako kaleratu zuen. Bere onerako, bai, bere onerako, inolako asmo txarrik gabe. Nagusiak ez zuen arazorik transexualekin (guztiok gara oso toleranteak, ezta?), baina kontuan harturik Alde Zaharrean gazte mozkor asko dabilela asteburuetan deliberatu zuen hobe zela langileari arazo gehiegi ez ematea eta lan gabe utzi. Bihotz oneko gizona, zalantzarik gabe. Lan Ikuskaritzan salaketak daude, EHGAM-Arabak mobilizazioak antolatu ditu. Ez dakit, lerrook idazten ditudan bitartean, zer aterabidea izango duen arazoak baina bi gogoeta etortzen zaizkit burura oraintxe bertan, transfobia gaitzetsi eta salatzeaz gainera.\nLehendabizikoa enpresaburu, enplegatzaile edo nagusiei buruzkoa: nekatzen nau, nazkatzen nau, entzuteak behin eta berriz pertsona horien laudorio etengabea; badirudi negozioak baino karitatezko festak antolatzen dabiltzala eta egoera ekonomiko txarra sufritu, beraiek sufritzen dutela batez ere.\nBigarrena da gay, lesbiana eta transexualen mugimendu askotan nagusitzen ari den joera normalizatzaile eta lasaigarria, ezin ulertuzkoa dena bazterkeria kasuak eguneroko ogia ditugunean oraindik. Asteon bertan irakurri dut egunkari batean Benidormeko udalak (PP) eta Alikanteko diputazioak (PP) gay turismoa bultzatu nahi dutela gayak "bakezale eta lasaiak" direlako. Agian (agian ez, seguru) hasi-hasierako mugimenduetan zegoen probokazio puntu hura berreskuratu beharko genuke guztiok eta irribarretsu, zintzo eta jatorrak izateari utzi. Aspertu gehiegi dago munduan aspertu gehiago gehitzeko.\ngaiak: Araba, Deia, EHGAM, Gasteiz, Iritziak, Lana, Maria Jesus Lastra, Rikardo Arregi, Salaketak, Transfobia


Norbera zaindu ezinik | rufino iraola garmendia\n← La conciencia debe evolucionar hacia la sabiduría\nEkintza egokiak →\nNorbera zaindu ezinik\nPartiduaren interesari askoz ere gehiago erreparatzen zaio onura publikoari baino\nGiza talde, elkarte edo zerbitzu bat sortzen denean, helburu batekin sortu ohi da. Esate baterako, pertsonak eta ondasunak zaintzea da poliziaren egitekoa. Sarritan, ordea, herria babestu beharrean, herriaren kontra altxatzen da polizia, azkenaldian Atenas, Bartzelona, Madrilen edo Valentzian ikusi dugun eran. Baina sarritan egin zaio eraso poliziari berari ere, adibidez narkotrafikoaren edo terrorismoaren kasuan, eta orduan poliziak bere burua zaintzen dauka lanik asko. Beraz, nola zaindu beste pertsonak eta ondasunak? Hemen bertan nozituak gaude ertzaintza egunero kalean ikustetik erabat ezkutatzera, atentatu beldurrez.\nAlderdi politikoak aipatuko ditut orain. Horien egitekoa, teorian, herriaren alde saiatzea da, komunitateak hainbat eremutan dituen problemak konpontzea. Solidaritatea banderatzat harturik herriaren gida izatea dagokie, bidea markatu eta proposamen egokiak egin behar dituzte. Indibidualismoa edo ‘egoa’ gainditzen lagunduko duten formulak plazaratu eta kontzientzia kolektiboa indartzeko sistemak aurkitzen saiatu beharko lukete. Baina askotan atzekoz aurrera egiten dira gauzak. Partidismo izugarria nabari da Alderdi politikoetan. Partiduaren interesari askoz ere gehiago erreparatzen zaio onura publikoari baino. Elektoralismoaren mendean daude denak. Boto batzuen izenean egiten diote uko benetako politikari.\nErlijioa edo erakunde erlijiosoak datoz ondoren. Zenbat problema hor ere! Niretzat, larriena da benetako mezua desitxuratzea. Pertsona izan beharrean zentro eta gune, erakundea bera bihurtu da protagonista. Adibidez, non gelditu da ‘Jainkoren Erreinua’ espresioaren benetako esanahia? Edo “ez naiz etorri zerbitza nazaten, zerbitzatzera baizik?” Ahanzte horrekin batera, bakoitzak bere doktrina inposatu nahia nabari da, aginte-gosea, testuen irakurketa literalista. Ezerk izatekotan, erlijioko testuek daukate premia larria paradigma zaharretik berrira itzultzeko. Gaurko gizaki postmodernoak ezin ditu ‘jan’ paradigma premodernoak beretzat interpretatu zituen testuak.\nDena den, giza talde guztietan izaten edo sortzen diren arriskuak dira. Denek nahi dute euren taldea indartsu ikusi, besteen gainetik egon, zertarako sortu ziren ahazturik. Espazio bat okupatzea eta nori agindua izatea da kontua. Egozentrismoa eta etnozentrismoa harlauza handi bana dira gure bizkarrean. “Me llena de orgullo y satisfacción servir a este pueblo”, esaten duten denek, baina axaletik.


Diseinu grafikoa filmetako objektu fantastikoen arduraduna da Sormenak linean\nDiseinu grafikoa filmetako objektu zoragarriez arduratzen da\nJorge Neira | | Hainbat\nNoizbait ziur asko ikusi al duzu aktoreek antzezten ez dituzten pertsonaia bat edo gehiago dituen filmik, baizik eta ordenagailuz egin dira, baina oso errealak dirudite. Pertsonaia hauek forma desberdinak dituzte eta bakarrak dira, errealitatean ez baitira existitzen.\nHala ere, inoiz galdetu al zaizu nor dago pertsonaia horien atzean?\n1 Diseinatzaile grafikoak eta fantasia munduak ezkutatzen duena\n2 Diseinua eta teknologia\nDiseinatzaile grafikoak eta fantasia munduak ezkutatzen duena\nAnimatzaileek hori egiteaz egia den arren, diseinatzaile grafikoek nolabaiteko lotura dute honekin eta diseinatzaile grafikoak fantasiazko munduan ere daudelako da. Diseinu grafikoa orokorrean publikoa marka jakin batera hurbiltzera bultzatzen duten iragarki sortzaileak sortu nahi ditu, baina askotan iragarki horiek fantasia barruan egon behar dute, ordenagailuz animatutako pertsonaiek bezala.\nIzan ere, jotzen da diseinu grafikoaren barruan beti dagoela fantasia, soilik diseinuetan maila handiago edo txikiagoan aurkez daitekeela. Baita diseinatzaile grafikoak ere objektu errealekin diseinuak sor ditzake ikusten dutenengan fantasia sentsazioa sortzen dutenak. Diseinatzaile grafiko bat fantasiarekin erabat sartuta dagoenean eta bere irudimena gehiegi gainezka dagoenean, orduan animaziozko filmetan parte hartzen hasten da.\nDiseinatzaile grafiko baten sormenaren xahuketa ikus daitekeen film horietako bat dago "Munstro bat etortzen zait ikustera".\nFilmak diseinatzaile grafiko baten edukia du eta hala ere animatzaileak pertsonaia horiek interpretatzen dituztenak direla uste da, errealitatea da pantailara eta mugimendura soilik eramaten dutela diseinatzaile grafikoak egindako diseinuak.\nFilma "Munstro bat etortzen zait ikustera" diseinu grafikoan parte hartze bikaina izan zuen eta horregatik Goya sariaren irabazlea izan zen. Efektu bereziek, ordea, zerikusi handiagoa dute guztiekin ikus-entzunezko teknikak bizi garen munduaren pertzepzioa aldatzen dutenak eta diseinatzaileen partaidetza askoz ere txikiagoa izan arren, oraindik posible da efektu horietan elementu desberdinen sorkuntzak nola sartzen diren ikustea.\nAnimatzaileek soilik efektu bereziekin eta pertsonaia fantastikoekin zerikusia zutela pentsatzen baduzu, oker zaude. Izan ere, diseinu grafikoa hain da garrantzitsua, ezen l ere esaten dela esan daitekeEfektu bereziak eta animazioa oinarritzen dira. Izan ere, diseinu grafikoak maiz elementu eta pertsonaia fantastiko guztiak martxan jartzeko tresnarik izan ez arren, gertuagoko sentimendu eta pentsamendu desberdinak pizteko zer sorkuntza mota egin behar duen jakiteko gai den bakarra da. kontatzen ari den istorioa.\nDiseinuari eta teknologiari esker, jendea orain errealitatea fikzioarekin nahasteko gai dira edo errealitatea aldatzeko eta harrigarria den zerbait sortzeko. Funtsean, diseinu grafikorik gabe ezingo lirateke gauza fantastikoak egin, eta gozatzen ari den publikoan emozioak sortzen dituzten diseinuak eta teknologiarik gabe ezingo lirateke diseinu horiek errealitatera ekartzea.\nDiseinu grafikoa azterketa sakona egin behar du baita bizitzako alderdi askotatik ere, fikzioa errealitateko zerbaitetan oinarritzen baita. Adibidez, filmeko animaliak sortzeko “Oihaneko liburua”, Duela gutxi estreinatu zen zinema aretoetan, diseinatzaileek beharrezkoa zen orokorrean oihanean bizi diren animaliak aztertzea, haurrentzako istorio zoragarri hau posible egin zuen fantasia kutsua gehituz.\nEra berean, "Jurassic World" -en diseinatzaileak dinosauro desberdinei buruzko ikerketa egin behar izan zuten antzinako dokumentuak eta fosilen berreraikuntzak erabiliz, errealitatera ahalik eta gehien hurbiltzeko.\nFilmeko dinosauro batzuk Jurasik Parkeko laborategietan genetikoki egin ziren, beraz beste animalien ezaugarriak gehitu behar zituzten hauei.\nArtikuluaren bide osoa: Sormena linean » General » Hainbat » Diseinu grafikoa filmetako objektu zoragarriez arduratzen da\nJuan | ikono libreak esan zuen\nDiseinatzaile grafikoak normalean artista baten eta arte zuzendariaren arteko erdibidean daude. Batez ere arte ederretara (kolorearen psikologia, tipografia, irudiak, etab.) Aipatzen duen estetikari buruz nahikoa ezagutzen dugu elitista izateko. Baina nahikoa dakigu marketinari buruz (iragarkien sorkuntza, marka, etab.) Proiektu hauek garrantzitsuak izan daitezen.\nEz da sekretua zinemara bideratutako hamar diseinatzaile grafiko onenak Hollywooden kokatuta daudela eta, neurri batean, azpikontratatzaile gisa aritzen direla munduko zinema nitxo honetan.\nErantzun Juan | ikono libreak\nInspirazio Tipografikorako Orriak Diseinu Grafikoaren Karreran zehar behar duzuna


"Espero baino jende gehiago" gerturatuta, Bergarako Kilometroekin "oso pozik" daude bultzatzaileak - Bergara - Goiena.eus\n"Espero baino jende gehiago" gerturatuta, Bergarako Kilometroekin "oso pozik" daude bultzatzaileak\nMaite Txintxurreta 2016-10-20 15:03\nUrriaren 2an Bergaran egindako Kilometroak jaiaren balorazioa egin dute gaur antolatzaileek. 55.000 lagun inguru gerturatu ziren Aranzadi ikastola laguntzeko festara, eta hori kontuan izanik, orokorrean oso pozik azaldu dira bultzatzaileak.\nGipuzkoako probintzian Bergarak duen kokapena kontuan izanik, "espero baino jende gehiago" etorri zen Kilometroetara, Aranzadi ikastolako zuzendari Ane Barrusok adierazi duenez. 55.000 mila bisitari izan ziren, eta horiekin, helburua betetzat jo dute Kilometroetako eta ikastolako ordezkariek.\nAurreratu dute jende horrek diru "dezente" utzi zuela zirkuituan zehar. Dena den, datorren urte hasierara arte ez dute jakingo zein den benetako irabazia dirutan, orduan iritsiko baitira fakturak.\nGaineratu dute arropa salmenta "oso ondo" joan dela, eta Gure Zozketako 40.000 boleto saltzearen helburua ere gainditu dutela. Seminarioko eraikinean egindako lanen maileguak ordaintzeko erabiliko du Aranzadi Ikastolak dirua.\nAzterketa kuantitatiboaz gain, baina, kualitatiboa ere egin dute, eta atera duten ondorioa da ikastolen aldeko jaiak baduela etorkizuna, Kilometroetako koordinatzaile Mikel Egibarrek azaldu duenez: "urtez urte Kilometroetara joaten den jendeak joaten jarraitzen du, eta horretaz gain, jende gazteak ere ikusten du parte hartzeko beharra".\nEra berean, herritik herriarendako egindako jaia izatearen helburu soziala ere erdietsi dutela diote, eta hori urte osoan zehar igarri dela.\nAlkoholaren gehiegizko kontsumoak kezkatzen zituen Kilometroetako antolatzaileak, eta adierazi dute gai honekin ez daudela pozik. Dena den, azpimarratu dute aurrez egindako prebentzio lanak izan duela bere eragina, ez baita koma etilikorik egon.\nEraso sexisten eta bestelako erasoen inguruan ere prebentzio kanpaina bat egin zuten, eta zentzu horretan helburua bete dute, aurten ez baita salaketarik izan.\nBestalde, gaurko agerraldian antolatzaileek egunean bertan zein urte osoan zehar Kilometroen bueltan lanean edo laguntzen ibili diren guztiei eskerrak eman dizkiete.\nEra berean, barkamena eskatu nahi izan diete Antzuolatik etorritakoei, garraioarekin izandako arazoagatik. Izan ere, Urretxun trenak bete egin ziren eta jendea autobusetara bideratu zuten, horietako batzuk Antzuolara honezkero beteta iritsi zirelarik.\nDena den, balorazio orokorra oso positiboa izan da, eta horregatik bergararrak zoriondu dituzte. Era berean, zorte ona opatu diete oñatiarrei, datorren urtean han izango baita Gipuzkoako ikastolen jaia.\nEkaitz Aranberri koordinatzaileak aipatu du Aranzadi Ikastolaren komunitatearentzat ez dela izan urte lasaia. "Gipuzkoako herri gehienetan egon gara Aranzadi eta Bergarako ordezkari moduan, 185 irteera egin baititugu gure arropak saltzeko" esan du.\nGainera, adierazi du, Kilometroak 2016i esker, "urte benetan aberasgarria" eskaini ahal izan diela "bergararrei eta ingurukoei". "Herritar guztiek gozatzeko moduko ekimenak antolatu ditugu 2015eko urriaren 4an Usurbilen lekukoa hartu genuenetik" esan du eta zerrendatu egin ditu ekitaldiak. Honako hauek:\nAzaroak 6: Aurkezpen ekitaldia.\nAbenduak 30: Demasa Kantuan\nOtsailak 10: Santa Ageda eskea.\nOtsailak 28: Kilometroak Txikia.\nMartxoak 6: Lilatoian parte hartu Donostian.\nMartxoak 19: Erramu Zapatua. Fan&Go erromeria, idiaren pisua asmatzea, Demasa pizzak herriko pizzeroen eskutik…\nApirilak 26-30: Demasa Astea, aniztasuna ardatz.\nMaiatzak 13-16: Tonbola Pentekosteetan.\nMaiatzak 15: Txosnaguneko egitaraua jaietako domekan.\nMaiatzak 20: Kilometroak 2016 Demasa kantuaren aurkezpena.\nEkainak 9-12: Garagardo Azoka.\nEkainak 12: Herri eragileen eguna+Zirkuituaren aurkezpena.\nEkainak 19: Hizkuntza Erreinu obra sinfonikoaren estreinaldia.\nUztailak 15: Demasa Kriteriuma.\nAbuztuak 10: Rreala-Eibar.\nAbuztuak 31: Bera Bera-Zarautz\nIrailak 15: San Martinetako danborrada\nIrailaren 20tik urriaren 2ra: Kilometroak bidea erakusketa Aroztegi aretoan.\nIrailaren 15etik urriaren 30era: Juan Gorritiren erakusketa Aranzadi Ikastolan.\nIrailak 17: World Kafe saioa Aranzadi Ikastolan. Kilometroak bidea hausnarketa prozesuaren baitan.\nIrailak 19: Eskola kirola hezitzailea? mahai-ingurua Aranzadi Ikastolan.\nIrailak 20: Inklusioaz formatu txikian antzezlana Aroztegi aretoan.\nIrailak 24: Garden ikuskizuna Udal Pilotalekuan (Alos Quartet, Eñaut Elorrieta, Aukeran, Oreka TX…).\n"Puntako kirol taldeak izan ditugu Bergaran, puntako musikariak, Garagardo Azoka lehen aldiz antolatu dugu erdigunean, frontoia hiru aldiz bete da... Herriak eman diona, Kilometroak 2016 saiatu da itzultzen Bergarari, Debagoienari, Gipuzkoari eta Euskal Herriari. Aisialdi eskaintza paregabea izan da, eta erantzuna ere halakoa" esan du Aranberrik.\nUrriaren 2ako egunaren gainera, zera esan du:\n"50 ikuskizun edo ekimenetik gora antolatu ziren, eta guztietan euskara izan zen nagusi. Aipatzekoa Doctor Deseoren kontzertua, ahalegin berezia egin baitzuten euskarazko errepertorioa osatzeko Kilometroak 2016ko kontzerturako.\nEta nola ez, 1.500 boluntario guzti hori ondo atera ahal izateko. Antolaketan, muntatze eta desmuntatze lanetan... eurak izan dira protagonista. Hemendik zorionak lan egin duten guztiei, bikain atera zen guztia eta eurak gabe ez litzateke posible izango eta".\nBestetik, Kilometroak 2016 egunean, parte hartu zuten taldeen jarrera "paregabea" izan zela esan du. Asko eta asko, "doan etorri" zirela Bergarara urriaren 2an, "gure proiektuarekin bat eginez". Eta eskerrak eman nahi izan dizkie guztiei.\nAzkenik, eskerrak eman dizkie boluntario lanetan ibili zirenei: "Ezin eskerrak eman gabe laga Bergarara hurbildu ziren milaka herritarrak. Era berean, herri-eragileak, hasierako ekitaldian eta omenaldian parte hartu zutenak. Zirkuitua euren postu edo ekimenekin alaitu zutenak. Baita urtean zehar nola edo hala Kilometroak 2016 lagundu dutenak, lokal bat uzten edo ekarpen txikiak egiten. Eskerrik asko guztien. Denon artean demaseko jaia egin dugu".


Mikel Aranzabal: “Beti da berezia herriko gaztetxean jotzea” - Orio - Karkara.eus\nMikel Aranzabal: “Beti da berezia herriko gaztetxean jotzea”\nIñigo Gaiton 2017-07-02 13:01\nGaur, zazpi urte bete dira herriko gazte batzuk Etxeluze okupatu zutela. Hori ospatzeko, gaztetxeko asanbladak urteurren festa antolatu du: herri bazkaria egingo dute 14:30etan, gero jolasak, 18:30etan Kaxilda plazaren inaugurazioa, eta amaitzeko, Mikel Aranzabalen kontzertu akustikoa.\nBostpasei urte pasa dira bakarlari gisa azken kontzertua eman zenuenetik. Nolatan zara bueltan?\nBeno, ez da itzulera bat. Hasiera batean, gaurkoaz gain, ez dut kontzertuak ematen jarraitzeko asmorik.\nIlusioa egin zidan Etxeluzeren 7.urteurrenean jotzeko gonbita jasotzeak, eta horregatik animatu naiz. Beti da berezia herriko gaztetxean jotzea.\n2006koa da bakarlari gisa argitaratu zenuen lehen diska: “Pentsamendu Hutsak”. Bigarren lanerako kantuak sortzen ere hasi zinen orain dela urte batzuk, ez?\n“Pentsamendu Hutsak” grabatzen ari ginela ezagutu nuen Martxel Arkarazo, eta bakarlari gisa bigarren lanen bat lantzen hastea pentsatu banuen ere, Can´t Explain sortu genuen Martxel, Manex Barrenetxea eta hirurok.\nCan´t Explainekin rocka egiten genuen, baina urte horietan kantu lasairen bat edo beste ere sortu dut niretzat. Gustatuko litzaidake noizbait bakarkako beste diska bat ateratzea, baina ez dut inongo presarik, lasai hartu nahi dut.\nCant´Explain-ekin ateratako “Army armak” diskak kritika onak izan zituen, eta zuzenekoa ere indartsua zenuten.\nTaldeak bazuen indarra, bai. Martxelek, gainera, kontaktu dezente zituen musika eszenan, eta miresten genituen taldeekin batera jarduteko aukera izan genuen: SextySeexers, Lobo Electrico, Inoren Ero Ni, … Kontzertu ederrak emandakoak gara!\nGauzak ondo joanda, zergatik desegin zenuten taldea?\nBarrabil handi xamarrak ginen hirurok. Martxelek Garate estudioetan lan egiten zuenez, bertan grabatu genuen diskoa, baina oso luze joan zen grabaketa prozesua. Kantu berdinei bueltaka denbora gehiegi pasa ostean, berriak egiteko garaia iritsi zitzaigun, eta hor antzeman zen taldeak ez zuela horretarako txisparik. Egoera horretan hartu genuen taldea desegiteko erabakia.\nNolakoa izango da gaurko Etxeluzeko saioa?\nOrdubetetxo bat joko dut. Diskoko kantu dezente sartuko ditut errepertorioan, eta argitaratu gabeko bospasei abesti berri ere bai; beno, ez dira oso berriak, 2010.urte inguruan sortu nituen… kar kar kar


Arreta handiz ibiltzeko eta pertsonen pilaketak ekiditeko eskatu du Osasun Sailburuak - Goierriko Hitza : Goierriko Hitza\nArreta handiz ibiltzeko eta pertsonen pilaketak ekiditeko eskatu du Osasun Sailburuak\nOsasun Saileko erta Herrizaingoko arduradunak Goierriko alkateekin bildu dira gaur, egoera aztertzeko. Neurri gehigarririk ez dute hartuko, baina arduraz jokatzeko eskatu diote gizarteari.\nArduraz jokatu eta jende pilaketak ekidin. Hori da gaur goizean Osasun Saileko eta Herrizaingoko arduradunek Goierriko alkateekin egindako bileratik ateratako ondorio nagusia. Azken astean Goierrin “kasu positiboak asko ugaritu” direla egiaztatu dute, eta elkarren arteko lankidetzan sakontzeko asmoa agertu dute, batez ere udaltzaingorik ez duten herrietan, “edukierari, ordutegiei, distantziei, maskaren erabilerari eta abarri buruzko neurriak” zaindu eta betearazteko garaian.\nGotzone Sagardui Osasun Sailburua, Iñaki Berraondo sailburuordea eta Josu Bujanda Ertzaintzaren Zuzendaria elkartu dira gaur, bilera telematikoan, Goierri eta Urola Garaia osasun eremuko hogeita hamar alkaterekin. Herriz herriko egoera aztertu eta gero, sailburuak “arreta handiz” ibiltzeko eta “pertsonen konzentrazioak eragin ditzaketen jarduerak ez egiteko” eskatu die udal ordezkariei. Egoera “kezkagarria” dela azaldu du eta prebentzio neurriak hartzeko deia egin dio gizarteari, “guztion esku” baitago positiboen igoera gelditzea.\nKutsatze gehienak “familia, lagunarte eta kale elkarretaratzeetan” ematen ari direla azaldu dute osasun arduradunek, eta erantzukizun sozialerako deia egitearekin batera, hiru neurri nagusi mantentzeko eskatu dute: distantzia soziala, musukoaren erabilera eta eskuak maiz garbitzea.\nNeurri gehigarririk ez\nMomentuz ez dute Goierriko udalerrietarako neurri gehigarririk aurreikusi. Baina Aitor Aldasoro Beasaingo alkateak azaldu duenez, “adi” jarraituko dute datozen egunetako positibo kasuen joera, eta alkateek eta osasun sailak harremanetan jarraituko dute. Adur Ezenarro Ordiziako alkateak ere “guardian” daudela azaldu du. “Tendentzia goraka doa baina momentuz eskatu digutena da orain arte indarrean dauden neurriak modu zorrotzean kontrolatzeko eta herritarrak egoeraren inguruan kontzientziatzeko”. Beste neurririk aurreikusten duten galdetu die Ezenarrok osasun arduradunei, baina “momentuz ez digute ezer aurreratu”.\nBileran aipatu den beste datu bat, adin tarteen ingurukoa izan da. 17 eta 50 urteen arteko tartean eman dira kasu gehienak. Ezenarroren ustez, horrek “espektroa dezente zabaltzen du, orain arte erlaxatuta egon da jende bat, eta orain ikusten dena da ez dela bakarrik gazteen, aisialdiaren eta gauaren kontua, baizik eta familiarteko ospakizunak, ezkontzak, jaunartzeak, urtebetetzeak, eta familiarteko ospakizunetan jendea erlaxatu egiten dela eta hor ere kutsadura ematen ari dela”.\nOrdiziako kasuan, foku argirik ez dagoela, eta horrek lan egiteko modua zailtzen duela azaldu du alkateak. Hala ere, herriko eragile ezberdinekin harremanetan jarri dira: “kirol taldeekin, ostalariekin, kultur taldeekin, egoera mahai gainean jarri eta adosteko zein neurri hartu”. Udala bando bat ere prestatzen ari dela azaldu du, herritarrei gogorarazteko prebentzio neurriak zein diren, eta familia arteko edo lagun arteko elkartzeekin kontu handiz ibili daitezen.\nErlazionatutako edukiaBerriz ere gora egin du kasu berrien kopuruak, 45 positiborekin


Bi urtetik beherakoentzat gomendatu gabeko elikagaiak | Consumer\nBi urtetik beherakoentzat gomendatu gabeko elikagaiak\nFruitu lehorrak, nutrizio-balio txikiko edariak, arrain urdin espezie batzuk eta behi gaingabetuaren esnea dira saihestu beharreko elikagai batzuk.\nEgilea: Marta Vázquez-Reina 2012-ko apirilak 6\nBi urtetik beherako haurrek arrisku batzuk izan ditzakete elikagai jakin batzuk jatean. Hori dela eta, haurren osasunaren arloko adituek gurasoei gomendatzen diete etapa horretan seme-alabek era guztietako elikagaiak jan ez ditzaten, hala nola, fruitu lehorrak, nutrizio-balio txikiko edariak, arrain urdin batzuk eta behi-esne gaingabetua edo erdi-gaingabetua.\nEztarria traba dezaketen elikagaiak\nBi urte igaro baino lehen, eta batzuetan hiruzpalau urte bete arte, saihestu egin behar dira trakea blokeatzeko arriskua duten eta, beraz, haurrei traba edo traba egiten ahal dieten elikagaiak. Pediatriako adituek, batez ere, haurrek zentimetro batetik gorako zatiak jan ez ditzaten gomendatzen dute. Hauek dira eztarria trabatzeko arrisku handiena duten elikagaietako batzuk:\nZatitu gabeko saltxitxak.\nHaragi puska oso handiak.\nTxikleak eta gominolak.\nBarazki eta barazki gordinak.\nOinarrizko Osasun Laguntzako Espainiako Pediatria Elkarteak (AEPAP) adierazi duenez, “erabat debekatuta dago 5 edo 6 urtetik beherako haurrei fruitu lehorrak ematea”. Debeku zorrotz hori hainbat azterketa eta ikerketak frogatu duten ebidentzian oinarritzen da. Azterketa eta ikerketa horien arabera, fruitu lehorrak dira haurrak erakartzeko arrazoi nagusia: oro har, haur txikienak ez dira gai behar bezala txikitzeko, eta, beraz, erraza da zatiek eztarria trabatzea.\nBaina, gainera, fruitu horiek kontsumitzeko arriskua aireko bideak oztopatzeko ahalmenean datza. Juan Casadok, Madrilgo Niño Jesús ospitaleko pediatria-buruak, bere blogean dioenez, fruitu lehorrak behar bezala birrindu ez direnez, “birikek xurga ditzakete, ahotik arnasbideetara pasatuz, digestio-bidera igaro ordez”. Kasu horietan, fruitua edo haren zati bat birikara iristen da, eta “berehalako asfixia edo birikako gune bateko edo batzuetako buxadura eta infekzioa” eragin ditzake, azpimarratu du espezialista horrek.\nNutrizio balio txikiko edariak\nOsasunaren Mundu Erakundeak (OME) ohartarazi duenez, teak eta kafeak bezalako edariek burdina xurgatzea eragozten duten konposatuak dituzte, eta, beraz, ez dira gomendagarriak 24 hilabete baino gutxiagoko haurrentzat.\nOrganismo horrek edari azukretsuen gehiegizko kontsumoa (freskagarriena, adibidez) saihesteko gonbita egiten du; izan ere, energia gutxi ematen dute, eta, beraz, haurrek elikagai elikagarriagoak jateko gogoa murrizten dute.\nAmeriketako Pediatria Akademiak (AAP) gomendatzen du egunean 240 ml fruta-zuku baino gehiago ez jatea, haurrek beste elikagai batzuk jateko gogoa murriztu eta gorozki solteak egin baititzakete.\nArrain urdin espezie batzuk\nUrtebetetik aurrera, haurrentzako elikagairik gomendagarrienetako bat arraina da, onura elikagarri ugari ematen baitie. Hala ere, Elikagaien Segurtasunaren eta Nutrizioaren Espainiako Agentziak (AESAN) adierazten duen bezala, arrain urdin espezie batzuk adin jakin batera arte saihestu behar dira; izan ere, tamainagatik metal gehiago pilatzen dira, hala nola merkurioa, zeina erraz disolbatzen baita koipean, enbrioiraino iristen da haurdunaldian, eta aldaketak eragin ditzake haren garapen neuronalean, bai eta adin txikiko haurrengan ere.\nOsasun Ministerioaren mendeko erakunde horren gomendioek berariaz aipatzen dituzte ezpata-arraina, marrazoa, atun gorria eta lutzia. Hona hemen jarraibideak:\nHaurdun dauden emakumeak (edo bularra ematen ari direnak) eta hiru urtetik beherako haurrak: kontsumoa saihestea.\n12 urte bitarteko haurrak: kontsumoa 50 gr/aste edo 100 gr/2 astera mugatzea.\nEsne gaingabetua edo erdigaingabetua\nGomendio orokorra da 12 hilabete baino lehen ez sartzea behi-esnea haurren dietan. Bizitzako lehen urtean, egokiena amagandiko edoskitzearekin jarraitzea da, edo, horrelakorik ezean, esne egokitua. Urtetik 24 hilabetera bitartean, behi-esnea aukeratzen bada ama-esnea edo jarraipenekoa hautatu beharrean, Espainiako Ospitalez Kanpoko Pediatria eta Oinarrizko Osasun Laguntzako Elkarteak (SEPEAP) behi-esne egokia osoa dela adierazi du.\nOrganismo horrek adierazten du, gainera, bai behi-esne gaingabetuak (%0,5 baino gantza gutxiago), bai erdi-gaingabetuak (%1,5-2 koipe) oso bero-dentsitate txikia dutela, eta, beraz, haurraren energia-beharrei erantzuteko, oso kantitate handia hartu beharko litzatekeela, eta, ondorioz, “proteina eta solutu gehiegi giltzurrun mailan”.\nelikadura elikagai arriskutsuak frutos secos-eu gomendioak gominas-eu leche de vaca-eu niños-eu\nFruitu lehorren arriskua haurtxoentzat


Jaiei eta ospakizunei buruzko hausnarketan konturatu naiz…\nGipuzkoako Foru Aldundiaren txostenak dioenez: “Festa ez da aisialdiko manifestazio hutsa… Jaia gizarte-ordenaren eszenaratze trinkoa denez, emakumeak gizarte-ordenatik kanpo uztea jaiaz haratago doan bazterketa da, eta horrek frogatzen du gizartean oro har bermatzen duten balioak, ereduak eta botere-egiturak indarrean daudela.”\nBeste era batera esanda, jaiek patriarkatuaren, gizonezkoen hegemoniaren eta gizonaren eta emakumearen arteko botere-mendetasun hierarkiaren eredua islatzen dute. Festek matxismoa eta genero estereotipoak islatzen dituzte.\nJaien azterketatik ondorioztatzen da emakumeen eta gizonen jaien parte-hartzean alde handia dagoela. Emakumeen eta gizonen arteko lan-banaketa desorekatuak aisiaren kudeaketan dauka eragina: gizonek, “ekoizle” eta “ogiaren irabazle” gisa, aisiarako eskubidea dute lanalditik kanpo; emakumeek, lanean “ugalketarako” eta “inaktibo” gisa, ez daukate eskubide hori. Bestalde, denbora librearen antolaketa horren ondorioz, gizonak jaietan protagonista da, eta eremu hori maskulinoa da nabarmen. Jaietako ekitaldi askok maskulinotasuna publikoki baieztatzeko nahiari erantzuten diote.\nGizona espazio publikoan mugitzen da protagonista giza eta emakumea, berriz, espazio pribatuan jaia hesitik begiratuz eta parte hartu gabe. Normalean rol-banaketa ondo bereizirik geratzen da jaietan, batez ere sexuen artean. Gizonek paper nagusiak betetzen dituzte eta jaien protagonistak dira. Emakumeek, berriz, bigarren mailako paperak betetzen dituzte.\nBestalde, gertatzen den indarkeria sexista ere oso kezkagarria da. Ez da jaiari berari lotutako fenomenoa, badirudi argi dagoela jaietan indarkeria sexista errazten duten zenbait baldintza gertatzen direla.\nNire jakinmina piztu du…\nJaiei buruz ikasitakoa orokorrean asko gustatu zait. Gaia berria izan da niretzat eta bultzatu nau hainbat gai aztertzera:\nIa jai guztien protagonistak gizonak dira: Hiru errege Magoak, Gazteizko Celedón, Olentzeroa, Papa Noel… Batzuetan, emakumeek asmatu behar izan dituzte pertsonaiak festetan parte hartzeko, horren adibide bat da Mundakako lamiak. Festek emakumeen diskriminazioa islatzen dute.\nEmakumeek ez dute parte hartzen hainbat jaietan. Adibide bat alardeak dira.\nEmakumeak ez dira ziur sentitzen jaietan, batez ere gauan. Festetan genero indarkeria azaltzen da.\nFestetan matxismoa eta genero estereotipoak islatzen dira.\nGomendatzen dut ondorengo EL PAÍSek argitaratutako artikulua.\nNahiz eta asko lortu, jaietan emakumeak oraindik diskriminatuta sentitzen dira. Emakumeek parte hartu nahi dute festan, eta gizonek egiten duten bezala egin nahi dute, haien protagonismorekin, festan mugarik gabe parte hartuz, rolik garrantzitsuenak betez.\nZergatik den hain zaila gauzak aldatzea eta ez zergatik ez dugu lortzen emakumeen eta gizonen berdintasuna jaietan?\nUdal eta talde feminista askok berdintasunaren aldeko eta genero-indarkeriarik gabeko jaien alde lan egiten dute urtero.\nHemendik aurrera nire inguru hurbilean…\nAsko gustatu zait Interneten aurkitutako dekalogoa. Hor agertzen diren praktika onak instituzioak, elkarteak, ikastetxeek eta gutako bakoitzak ahal dugun neurrian bultzatu behar ditugu.\nEta hona hemen beste dekalogobat gizonei zuzenduta.\nZeintzuk dira eremu hezitzaileetan lantzeko erronkak?\nEta bukatzeko Unairen posta gomendatzen dut hor aipatutako hainbat iturriak oso onak eta interesgarriak iruditu zaizkidalako. Eta blogaren titulua oso ona iruditu zait:\nNik jai eta zuk ere bai!


Federico Mena - Wikipedia, entziklopedia askea.\nMexiko Hiria, 1976ko uztailaren 29a (45 urte)\ninformatikaria eta programatzailea\nFederico Mena Quintero (Mexiko Hiria, 1976ko uztailaren 29a) ordenagailu programatzaile Mexikoarra, GNOMEren "Canvas"-a idatzi zuen Red Haten lan egiten zuen bitartean. Denbora batez GIMPen arduraduna izan zen, eta Ximianen, orain Novellek erosia, kontratatutako lehenetakoa izan zen, eta oraindik bertan jarraitzen du. Miguel de Icazarekin batera, Federicok GNOME proiektua fundatu zuen.\nUniversidad Nacional Autónoma de México unibertsitatera joan zen, eta bertan Icaza ezagutu zuen, Ordenagailu zientziak ikasten zituen bitartean; ondoren unibertsitatea utzi zuen Red Hat-entzat lan egiteko Estatu Batuetan. Bere bizitzaren zatirik handiena Mexiko Hirian igaro du, baina orain Xalapan, Veracruzen, bizi da bere emaztearekin.


idea / idealismo\nideal 1 iz izpirituaren xede edo helburua.\nLangileok badute gogoan ideal bat, jomuga eta xede bat. Patxi Altuna «Gogojardunak» - Inazio Loiolakoa - 21. orr.\nBaditut nire idealak, nire ideiak eta nire asmoak, baina oraindik ez dakit behar bezala adierazten. Josu Zabaleta «Anne Franken egunkaria» - Anne Frank - 152. orr.\nEzin utzizko ideal baten alde azkeneraino borrokatzen dena. Askoren artean «Asisko Frantzizko, Asisko Klara» - 1168. orr.\nJendeak ideal batengatik odola oparo ematen zuen bitartean. Jokin Urain «Errotarria» - 30. orr.\nIdeal anarkistatik gero-eta hurbilago. Iñaki Segurola «Gaur ere ez du hiltzeko eguraldirik egingo» - 277. orr.\nIdeal goitarren izenean. Xabier Olarra «Azken hitzordua» - Sandor Marai - 137. orr.\nIrudiz Michelcok biziaren goiburua, ideala, bertze nunbait ezartzen zuen. Michel Oronoz «Oilandoiko ermita» - 192. orr.\nIdeal zoragarri bat espresatzen du; ez du espresatzen errealitatea. Joxe Azurmendi «Euskal Herria krisian» - 32. orr.\nEkialdeko Erromaren ideal aszetikoa. Iñaki Mendiguren «Historiaren azterketa II» - A.J. Toynbee - 99. orr.\nIdealetan sinesten zuen andaluziar gogor bat zen gure aita. Berria - Kultura 2004-12-10\n2 eredu perfektua.\nAberrizalearen eta heroiaren ideal zaharra. Iñaki Mendiguren «Historiaren azterketa II» - A.J. Toynbee - 95. orr.\nNeska japoniar birjinaren ideal nostalgikoaren irudia. Joxan Elosegi «Durduzaz eta dardaraz» - Amélie Nothomb - 95. orr.\nAspaldi aspertu nintzen gezurrezko ideal baten eredu izatez, jakin ezazu behingoz. Ander Irizar «Eszterren ondarea» - Sandor Marai - 114. orr.\nZientziaren ideal modernoaren gainbehera. Berria - Gaiak 2006-01-26\nArrazoimen-inferentzia dialektiko honi arrazoimen hutsaren ideala deituko diot. Ibon Uribarri «Arrazoimen hutsaren kritika» - Immanuel Kant - 152. orr.\nBetegintzarre ontologiko gorenaren ideala. Ibon Uribarri «Arrazoimen hutsaren kritika» - Immanuel Kant - 274. orr.\nMinistro letradunen eta Hugolino kardinalaren presioak frantziskotar idealaren frakasoa eta Frantziskoren porrota ekarri zituela. Askoren artean «Asisko Frantzizko, Asisko Klara» - 51. orr.\nErlijio-eklektizismoaren idealak estatu unibertsalen zenbait gobernari liluratu zituen. Iñaki Mendiguren «Historiaren azterketa II» - A.J. Toynbee - 38. orr.\nKomunitate-homogeneotasunaren ideala. Iñaki Mendiguren «Historiaren azterketa II» - A.J. Toynbee - 202. orr.\nHemen "erabateko" antzaren ideala adierazteko erabiliko dugu hitz hori. Josu Zabaleta «Irudia» - Jacques Aumont - 187. orr.\nHabanan bildu diren amerikar demokrata denei nire arnasa eman nahi diet, eta gure askatasun-idealak garaile izango direlako esperantza adierazi. Edorta Jimenez «Hemingway eta euskaldunak zerbitzu sekretuetan» - 259. orr.\nKristoren pobretasuna eta apaltasuna bizitzeko asmoa, Ebanjelioko anaitasun-ideala, Elizarekiko elkartasuna. Askoren artean «Asisko Frantzizko, Asisko Klara» - 43. orr.\nBaztertu egiten zen pobretasun-ideala, Klarak [...] erabatekoa nahi zuena, bai pertsonari eta bai elkarteari dagokionez. Askoren artean «Asisko Frantzizko, Asisko Klara» - 1170. orr.\nAntisemitismoaren eta [...] komunitate homogeneo baten Mendebaldeko kristau-idealaren arteko lotura estua. Iñaki Mendiguren «Historiaren azterketa II» - A.J. Toynbee - 201. orr.\n· 4 izond ideia hutsari dagokiona, gauzen munduan izatasunik ez duena.\nPlatonek estatu ideal hori eraikitzeko hierarkia hezigarri eta soziala sortzen du. Askoren artean «Filosofiako gida» - 226. orr.\nDiru errealak eta diru idealak daude. Iñaki Iñurrieta «Legeen espirituaz II» - Montesquieu - 69. orr.\nEz delako materiala eta ez ideala, baina bai kearen pare. Iñaki Segurola «Gaur ere ez du hiltzeko eguraldirik egingo» - 289. orr.\nKasu ideal eta, ondorioz, abstraktutzat kontsideratu da. Piarres Xarriton «Etika» - Spinoza - 14. orr.\nForma goxoak, ia idealak, eguneroko bizitzako gatazka eta lardasketatik libre daudenak. Bernardo Atxaga «Soinujolearen semea» - 395. orr.\nAhozkotasuna eta idatzizkotasuna muturreko bi eredu ideal balira bezala. J. Garzia / A. Egaña / J. Sarasua «Bat-bateko bertsolaritza» - 159. orr.\nErrealitatea adreilu idealez jasotako eraikin edo asmakina baita. Iñaki Segurola «Gaur ere ez du hiltzeko eguraldirik egingo» - 46. orr.\nDenbora luzea zeramala bere bizimodua helburu ideal batetik urrunduta. Juan Kruz Igerabide «Hauts bihurtu zineten» - 78. orr.\nVitruviok, beraz, arkitekto ideal bat diseinatzen du honela. Santiago Iruretagoiena «Arkitekturaz hamar liburuak» - Vitruvio - 180. orr.\nHorren arabera, espezie bakoitza tipo ideal edo unibertsal bati dagokio. Askoren artean «Filosofiako gida» - 290. orr.\nAdostasun horren bila negoziazio ideal batean parte hartuko luketen kide guztiek. Askoren artean «Filosofiako gida» - 203. orr.\nEgoera ideal hori zapuzten hasi zen pixkanaka-pixkanaka. Josetxo Azkona «Patata soro bat» - 35. orr.\nGehiegizko plazera [...] debekatuz baieztatzen du bere burua Freuden Aita idealak. Joseba Zulaika «ETAren hautsa» - 72. orr.\n5 desira daitekeen egokiena edo beteginena.\nParis zen hiri ideala, argi elektrikoa, pailazoak, zinema izarrak zituen hiria. Berria - Kultura 2006-01-17\nHortaz, esan daiteke ikur erabat arbitrarioak direla hobekien betetzen dutenak prozedura semiologikoaren egoera ideala. Isabel Arrigain «Hizkuntzalaritza orokorreko ikastaroa» - Ferdinand de Saussure - 98. orr.\nKonfidente neurotiko ideala naizela. Piarres Aintziart «Azken apeza» - 138. orr.\nTipo ideala Yetiarena bezala delako: gutxik ikusi diten eta ikusi dutenek ez diten, zer gerta ere, etxean aurkeztu. Harkaitz Cano «Pasaia blues» - 135. orr.\nEtorkinena egoera ideala da esplotazioari eutsi ahal izateko. Berria - Euskal Herria 2004-06-12\nKurbak erakusten du haur batek adin batekin izan beharko lukeen garaiera eta pisu ideala. Berria - Gaiak 2006-04-29\nIdeala izango litzateke jende hori euskal munduan murgiltzea, euskara ikasiz... Berria - Harian 2005-12-18\nGarbi zegoen animalia idealik ez zela. Juan Garzia «Sagua, eulia, eta gizakia» - François Jacob - 74. orr.\narrazoimen hutsaren ideala (4); egoera ideal (3); egoera ideala (6); gauza ideal (3); mendebaldeko ideal (3); nire idealak (3)


Natura, historiaren gordailu - Bizkaiko Hitza\nNatura, historiaren gordailu\nSopelako Kiribile elkarteak eraztun berde bat egiteko proposamena helarazi die erakundeei. Hainbat katalogo ari dira egiten, ondare naturala eta historikoa gordetzeko.\n2021, irailak 10 Albisteak, Bizkaia, Gizartea 36\nJoan den maiatzean aurkeztu zuten egitasmoa herrian, eta ekainean sortu zuten elkartea: Sopelako ondare naturala eta kulturala zaintzea da Kiribile elkartearen helburua. Halaxe laburbildu ditu eratzearen arrazoiak Sonia Polo kideak: “Ikusten genuen zer ari den gertatzen gure herriarekin: alde batetik, eremuko eraikuntza politika erasokorragatik, eta, bestetik, gure bioaniztasunaren eta ondare historikoaren galeragatik”.\nHorien babesa artikulatzeko era onena Sopelan eraztun berde bat sortzea dela uste dute elkartekoek, eta horretan dihardute orain. “Ondare handia daukagu, eta eraztun berde batek lagunduko liguke hori babesten eta indartzen”, azaldu du Polok. “Uste dut sopeloztarren bizi kalitatea hobetu dezakeela”.\nEgitasmoak hainbat arlotako jendea bildu du, hogei bat lagun guztira, eta haien artean historialariak, biologoak, basozainak eta hegaztizaleak daude. Indar egin dute katalogatzean; hau da, ondare kulturala eta naturala batzean. Alde batetik, babesteko eta aintzat hartzeko balioko dielako, eta, bestetik, espezie inbaditzaileak katalogatzeak haien kontrako plan bat martxan jartzeko modua eman dezakeelako.\nElkarteak alegazioak aurkeztu dizkio Abaroko urbanizazioari. Poloren esanetan, Kiribile ez da sartu etxebizitzen aferan, baina ondoko naturguneak kontuan hartzea nahi dute. “Saiatzen ari gara horrelako proiektuak egiten diren bakoitzean eraztun berdearen egitasmoa txertatzen”. Elkartearentzat garrantzi handia du Abaroko eremuak, bi naturguneren arteko lotura delako: Urko eta Fraidementi. Urte askoan esku hartze txikia izan duen ingurunea denez, bioaniztasunaren garapena erraztu duela adierazi dute elkartekoek, eta aurkeztu dituzten alegazioetan adierazi dute hegazti askok daukatela Abaro etxetzat. Haien zenbaketaren arabera, gutxienez 41 espezie dira bertan bizi eta ugaltzen direnak, eta 27 migrazioan pasatzen direnak.\nHasiak dira jada erakundeekin hizketan, eta alkateak babesa adierazi diela esan du Polok. Gainera, alderdi politikoekin ere bildu dira. Horrez gain, beste elkarte batzuekin elkarlanean aritzeko asmoa agertu dute; besteak beste, Aranzadirekin, EHUrekin, Euskal Batzorde Ornitologikoarekin eta elkarte ekologistekin. Kiribileko kideak azpimarratu du ez dauzkatela baliabideak lana bakarrik egiteko: “Bioaniztasuna katalogatzen eta gure historia ikertzen ari gara, baina argi daukagu gai espezializatuak lantzeko orduan beste elkarte batzuekin hitz egin beharko dugula”. Gainera, eraztun berdearen proiektuan sar daitezkeen Iberreko eta Sekekoko errotak lotuko lituzkeen bide naturala Abarotik igarotzen da.\nAhaztutako herri bideak\nElkarteak herri bideen inbentarioa egiteko eskatu dio Sopelako Udalari. “Guk badakigu errotatik errotara bide bat egon ohi zela, eta guztiona zela”, adierazi du Polok. Gehienak kale edo errepide bihurtu badira ere, asko itxita daudela gogorarazi du Kiribileko kideak: “Pandemiarekin herritik atera ezinik ibili garenez, konturatu gara betidanik zabalik egon diren bide batzuk itxi dituztela”, gehitu du. “Hasieran da sokatxo bat, gero kate bat, eta azkenean debekatu egiten dizute igarotzea, kartel batekin”.\nElkartearentzat ezinbestekoa da katalogo eta inbentario hauek egitea, hobeto jakin dezaten zein lur diren udalarenak eta zein jabego pribatukoak. “Garrantzitsua da jakitea zeintzuk diren lur publikoak; zer den herriarena, guztiona”, esan du Sonia Polok. “Dakigunean, erabaki ahalko dugu horiekin zer egin”.


Jesusen Igokundea - Wikipedia, entziklopedia askea.\nIgokundea Jesus zerura mirariz igotzea da; mirari horren urteurreneko egunean Elizak Igokunde-jai egiten du. Tradizioaren arabera, pizkundetik berrogei egunetara gertatu zen. Mirari honetan oinarritzen da euskarazko pertsona-izen ohiko bat, Igone.\nRembrandten 'Igokundea', 1636.\nIgokundea mirari maskulinoa da. Jesus zerura bere kabuz igo zen, Jainkoa bera baita kristautasunean, baina Andre Maria, berriz, jaso egin zuen Jainkoak, Jasokundea da haren miraria.\nLukasen Ebanjelioak honela deskribatu zuen gertaera:\n« Ondoren, Betania aldera atera zituen Jesusek ikasleak, eta, eskuak altxaturik, bedeinkatu egin zituen. Bedeinkatzen zituen bitartean, haiengandik aldendu egin zen, eta zerura eraman zuten. »\nApostoluen Eginek, berriz, zabalago azaltzen dute:\n« Hau esanik, gorantz igo zen Jesus haien begi aurrean, hodei batek begietatik ezkutatu zien arte. Oraindik zerura nola zihoan begira-begira zeudela, zuriz jantzitako bi gizaseme azaldu zitzaizkien ondoan, ta esan zieten: «Galilearrok, zertan zaudete hor zerura begira? Zuen ondotik zerura jasoa izan den Jesus hori, zerura joaten ikusi duzuen bezalaxe etorriko da berriro» »\nAzken aldaketa 7 iraila 2020(e)an, 22:26(e)tan


Britainia Handiko Erresuma - Wikipedia, entziklopedia askea.\nBritainia Handiko Erresuma\n1707 – 1800\nBritaina Handiko Erresuma 1789an.\nIngalaterra, Eskozia eta Gales km²\ningelesa (ofiziala), eskoziera, Eskoziako gaelera eta galesera\nanglikanismoa, katolizismoa, presbiterianismo, metodismoa eta judaismo\nBritainia Handiko Erresuma (ingelesez: Kingdom of Great Britain), Europa mendebaldean 1707-1800. urte bitartean existitu zen herrialdea izan zen.\nEz da nahastu behar Britainia Handia uhartearekin, ezta 1801–1922 bitarteko Britainia Handia eta Irlandako Erresuma Batuarekin eta Britainia Handiko eta Ipar Irlandako Erresuma Batua estatuarekin ere.\nEskoziako Erresumak eta Ingalaterrako Erresumak bat egin zuten 1707. urteko Batasun Agiriaren bitartez (Union Act, 1707), Britainia Handia uhartean estatu bakarra eratzekotan. Britainia Handiko Erresumako parlamentu eta gobernu berria Londres hiriburuko Westminsterren kokatu zituzten, Tamesis ibaiaren iparraldera. Edonola dela ere, batu ziren erresuma biek errege bakarra zuten 1603. urtean Jakue VI.a Eskoziakoa, Jakue I.a Ingalaterrakoa izendatu zutenetik.\nBeraz, 1707. urtetik aurrera erresuma bakarra zegoen: Eskoziako parlamentua eta Ingalaterrakoa desegin ziren, eta Britainia Handikoa, bakarra eratu zuten: hala ere, legegintzarako eskoziarren ordezkaritza ingelesena baino txikiagoa zen, Eskoziako biztanleria ere txikiagoa zelako. Hizkuntza ofizialak ingelesa eta gaelikoa ziren. Libera esterlina zerabilten.\n1801. urteko datuen arabera, 230.977 km²-ko azalera zeukan erresumak, eta 10.942.646 biztanle zeuden.\nBritainia Handiko Erresuma 1800. urteko Batasun Agiriaren ondorioz desegin zuten, 1798ko Irlandako matxinada baretu ostean Irlanda ere herrialdean sartu zutenean: handik aurrerako entitatea Britainia Handiko eta Irlandako Erresuma Batua zen.\nBritainia Handiko Erresumako errege-erreginak[aldatu | aldatu iturburu kodea]\n1707-1714: Ana I.a Ingalaterrako eta Eskoziako erregina, eta Irlandakoa 1702. urtetik\n1714-1727: Jurgi I.a Britainia Handikoa\n1727-1760: Jurgi II.a Britainia Handikoa\n1760-1801: Jurgi III.a Britainia Handikoa, (errege izaten jarraitu zuen 1820. urtera arte).\nMultimedia: Kingdom of Great Britain\nOrriaren azken aldaketa: 11 abendua 2019, 19:14.


Errealitatean oinarritutako MUko 446 ingeniaritza proiekturen artean onena hautatu zuten eguaztenean - Debagoiena - Goiena.eus\nErrealitatean oinarritutako MUko 446 ingeniaritza proiekturen artean onena hautatu zuten eguaztenean\nItziar Larrañaga 2018-03-09 08:52\n'Sumobot' robota diseinatu duten ikasleak.\nMondragon Unibertsitateko Goi Eskola Politeknikoko graduko 2.200 ikaslek baino gehiagok arazoen ebazpenean oinarritutako 446 PBL proiektu (Project Based Learning) egin dituzte aurten. Sumobot robotak irabazi du sari nagusia eta Enter the MUngeons bideo-jokoak ikasleen saria eskuratu du.\nPBL Bbnetako arazoen ebazpenean oinarritzen den ikaskuntza-metodo bat da, eta Mondragon Unibertsitatearen arabera aitzindariak dira Estatuan: "Ikasleek ezagutzak etorkizunean egingo duten modu berean beregana ditzatela da metodoaren xedea, arazoei aurre eginez eta horiek ebatziz, ikasturtean zehar bereganatu dituzten ezagutza-eremuak praktikan jarriz".\nEguazteneko ekitaldian 27 ingeniaritza-proiektu aurkeztu dira aste honetan egin den PBL Day jardunaldiaren 3. edizioan. Mondragon unibertsitateko Mekanikako ingeniaritzako 3. mailako ikasleek eskuratu dute sari nagusia. Sumobot izeneko robotaren prototipoa diseinatu du 18. taldeak. Sumo borrokan oinarritako robota da; beste robot batzuek aurka borroka eginez aurkariak lurrean markatutako zirkulutik kanporatzeko gai da. Irabazlea, ekitaldian parte hartu zuten Orona, Ikerlan, Gureak, Innobaque eta Beterri enpresetako ordezkariek aukeratu zuten.\nBestalde, ikasleek aukeratutako irabazlea 4. taldea izan zen. Ingeniaria informatikako lehen mailako ikasleen Enter the MUngeons bideo-jokoa diseinatu zuten Rogue Like joko ospetsuan oinarrituta.\n4. taldeko ikasleak proiektuaren aurkezpenean.


Ingurumen-kanona aplikatzeak lubrifikatzaile industrialen prezioa igotzea ekarriko du. | Consumer\nIngurumen-kanona aplikatzeak lubrifikatzaile industrialen prezioa igotzea ekarriko du.\nFabrikatzaileek diotenez, kanon hori ez da izango 10 zentimo baino gehiagokoa litroko.\nEkainaren 2ko 679/2006 Errege Dekretuan ezarritakoaren arabera, 2007ko urtarrilaren 1etik aurrera ingurumen-kanon bat aplikatuz gero, lubrifikatzaile industrialen fabrikatzaileek olioen prezioa igoko dute.\nJavier Poveda Aselube Espainiako Lubrifikatzaileen Elkarteko idazkari nagusiak adierazi zuenez, neurri horren kostu erlatiboa “ez da gehiegizkoa izango” bezeroentzat. Gainera, adierazi zuen ingurumen-kanonaren balioa kalkulatzeko lanean ari direla elkartean, baina azpimarratu zuen kanonak ez duela gaindituko “10 zentimo litroko”. Era berean, Aselubeko idazkari nagusiak azpimarratu zuen kanon hori berdin aplikatuko zaiela olio mota guztiei, ez soilik automobilgintzari.\nElkarte horretako kide diren konpainiek “modu bereizian” banatuko dituzte, urtarrilaren 1etik aurrera, berrerabilitako olioen kudeaketa-kostuak, eta horrek eragina izango du produktu horien publikoarentzako salmenta-prezioan. Erabilitako lubrifikatzaileen prezioen igoera horren bidez, “sistemaren funtzionamendu egokia” bermatuko da, ekainaren 2ko 679/2006 Errege Dekretuan jasotzen den bezala.\nKonpainia elkartuek konpromiso horiek ez erabiltzeko konpromisoa nabarmendu nahi izan zuten, bai eta fakturan sartuta sortzen diren kostu berriak beren bezeroei jasanarazteko konpromisoa ere, araudiak dioen bezala. Era berean, Aselubeko kideek beharrezko informazioarekin lotutako betebeharrak hartuko dituzte beren gain, olio erabiliaren sorkuntzaren egoera zein den jakitea errazteko, eta industriako lubrifikatzaileak ikertzen eta garatzen ere saiatuko dira, haien bizitza erabilgarria luzatu ahal izateko.\nigoera industriales-eu Lubricantes-eu


Lezoko alkate txikiek Santakrutz jaiei hasiera emango diete gaur - GARA\nLezoko alkate txikiek Santakrutz jaiei hasiera emango diete gaur\nKolore alaiz jantzi da Lezo. Alkate txikiek parranda abiaraziko dute arratsalde honetan, eta festak astelehenera arte iraungo du. Makina bat ekitaldi izango da adin guztietako herritarren eta bisitarien gozagarri. Gaur, musika bandaren eta txistulari taldearen emanaldia, kalejira, preso eta iheslarien aldeko enkartelada eta helduen danborrada izango dira, besteren artean. GARA antolatzaile batzuekin mintzatu da ekitaldien berri gehiago izateko.\nLau eguneko festa dute aurrean lezotarrek. Musikaz, dantzaz eta irriz betetako ordu ugari. Otordu goxoak, jolas dibertigarriak, kontzertu eta emanaldi ugari, kirol saio ikusgarriak, ezusteko atseginak... Dena prest dago parrandari ekiteko.\nIñigo Salaberria Ixkulin konpainiako zuzendaria da. Kontatu digunez, sei egunetan egin dituzte entseguak gaur gauean jotzeko. Atzo, saio orokorrean, Lezoko abestia jotzeko bildu ziren herriko lau taldeak: Altamira, Tiñelu, Allerru eta Ixkulin. Ixkulinen ehun bat lagun dira: hirurogei-laurogei danborrari, hamar sukaldari, kantinera eta banderaduna. Gazteenek 17 urte dituzte, eta helduenek, 65. Bada 70 urtekoren bat ere. Lehen, gizonak soilik ateratzen ziren, baina iaztik emakumeek ere parte hartzen dute. Danborrak astindu aurretik, afaria egingo dute elkartean. Salaberriak aipatu digunez, 70-80 lagunentzako otordua prestatu izan dute orain arte, baina, aurten jende gehiagok izena eman duenez, ehun lagunentzako lekua egokitu dute.\nLaugarren urtez egingo ditu zuzendari lanak Salaberriak, eta primeran moldatzen dela adierazi du: «Polita izaten da, batez ere jendea gogotsu eta animatuta ikusten baduzu. Danborrada dotorea atera dadin ikasi nahi izaten dute. Zaila da denek ondo jotzea, baina pixkanaka-pixkanaka lortu dugu», azaldu du. Oso animatuta daude. Zerura begiratzen dute denek, lainoak aldenduko ote diren esperantzan. Guztira, lau konpainiak zenbatuta, bostehun bat pertsona aterako dira Ixkulineko zuzendariaren arabera. Lehen, Allerruk jotzen zuen soilik, baina momentu bat iritsi zen jendeak ez zuena parte hartzen, eta 2000n bilera bat egin zuten elkarteetako kideak danborra jotzera bultzatzeko. Urte horretan Allerru danborradan atera ziren guztiak, eta hurrengoan, elkarte bakoitza bere konpainiarekin atera zen. Ordutik, lau talde dira. Bakoitzak bere ibilbidea egiten du herrian barna, eta ondotik denak elkartzen dira plazan. Salaberriak agertu duenez, orain arte bakoitzak lau abesti jotzen zituen; saio luze samarra ateratzen zen, ordea, eta aurten kantu bana joko dute.\nLezoko jaietako beste ekintza garrantzitsu bat Josetxo Etxandiren oroimenezko 33. pilota txapelketa da. Joxemi Garmendia antolatzaileak azaldu duenez, lehiaketa honek bi maila ditu. Lehenengoa herrikoa da, lezotarrek soilik parte hartzen dute, eta helburua pilotan ahalik eta jende gehien aritzea eta ongi pasatzea da. Horregatik, pilota oso bigunekin jostatzen dira, hiru kategoriatan banatuta, 12 urte baino gutxiagokoak, 12-15 urte artekoak eta helduak, aurten baita 54 urtekoak ere.\nBigarren maila federatuena da, eta ikuskizun handia izan ohi da. Puntako pilotariak gonbidatzen saiatzen dira, gazteak, 22 urte baino gutxiagokoak eta lehenengo mailako amateurrak, Euskal Herriko lurralde guztietakoak. Aurten, lapurtarrek, nafarrek, bizkaitarrek, arabarrek eta gipuzkoarrek parte hartu dute. Herri mailako txapelketari abuztuaren 4an ekin zioten. Ligaxka moduko bat egin dute, eta partida asko jokatu dute. Finalak, jaietako azken egunean izango dira, astelehenean, 18.00etan. Federatuak, berriz, abuztuaren 29an hasi ziren. Hauek partida gutxiago izan dituzte, kanporaketak jokatu dituzte, eta igandean erabakiko da zeintzuk izango diren irabazleak, 17.00etan.\nGarmendia kontent dago herritarren parte-hartzearekin. Orain dela hamar urte hasi ziren helduen txapelketa antolatzen, eta aurten inoiz baino jende gehiago ari da jokatzen. Gazteei dagokienez, gogoan du duela hamabost urte beherakada nabarmena izan zela. Azken bost urteotan herritar gehiago animatu da pilotan aritzera, eta maila ere asko hobetu da, maila oneko pilotari gehiago dago.\nEtxandiren esanetan, pazientzia handia eta denbora behar da txapelketa hau antolatzeko. Ez da zaila, baina finalak jaietan jokatu nahi izaten dituztenez, partidak udan jokatzen dituzte, hain zuzen, jendea kanpora ateratzen den sasoian, eta horrek arazoak ekartzen ditu. Egutegia egokitu behar izaten dute.\n«Antolatzea lan handia da, eta gogoa behar da. Lehen, lan taldeak izaten ziren, jende gehiagok parte hartzen zuen antolaketan. Azken bost-hamar urteotan, ordea, beherakada izan da. Jende gutxi ari gara lehiaketa prestatzen, eta nekatu samar gaude, urte asko daramagu dagoeneko honetan. Herriko gazteei eskatuko nieke antolatze lanak egitera animatzeko», azaldu du. Gero, jaietan ikusle asko izaten da pilotalekuan, federatuen partidetan 600 pertsona inguru, eta herrikoenetan, 400.\nAstelehenean, Baserritarren Eguna ospatuko dute. Ixkulin elkarteak antolatzen du jai hau urtero. Bertako presidenteak, Patxi Intxaurrandietak, azaldu duenez, goizean ganadu feria egingo dute probalekuan, goiko plazan. Abuztuko azken igandean bilera egin ohi dute baserri bakoitzak zenbat abelburu eramango dituen erabakitzeko. Guztira, hogeita hamar buru izaten dira normalean.\nAurten ere bost ganadu mota jarriko dituzte ikusgai, eta bakoitzetik onena edo itxurosoena aukeratu eta sarituko dute. Eguerdian, idi-demaren aurreneko saioa egingo dute, hau ere probalekuan, eta jarraian bazkaria izango da bertsolariekin Tiñelun eta Ixkulinen.\nBapo jan ondotik, bigarren idi-demaren txanda iritsiko da, eta proba bukatzean sariak banatuko dituzte. Bertsolarien bigarren saioak biribilduko du eguna.\nGaur Modesto izango da gaueko giroa alaitzen; bihar rock kontzertua emango dute Saldise plazan Des-kontrolek, Skatik eta Ekintza Zuzenak; eta etzi Erdizka Lauetan taldeak jarriko dio doinua ilunabarrari.\nIgande eguerdian Olasagasti eta Mindegia lehiatuko dira, eta Ezpeletak erakustaldia egingo du esku bakarrarekin. Goenatxo II.a eta III.a aita-semeek eta Agustin Landarbidek jasoko dute harria.\nParrandan ere pultsu ona\nJaizkibel Allerru Ehiza eta Arrantza Elkarteak plater-tiro lehiaketa antolatu ohi du urtero. Igandean izango da, 10.00etan Arkalen federazioko zelaian, Oiartzunen. Gainera, beste ekitaldi batzuk ere prestatu dituztela azaldu du bertako kide batek, Jesus Mari Galdosek. Adibidez, saiheskia erreko dute elkarteko atarian, eta tokan jolastuko dira zaldi ferrarekin. Lehenbiziko aldiz, 8 eta 12 urte arteko umeentzat eta 12 eta 16 artekoentzat diana jarriko dute. Aire konprimitua erabiliko dute.\nOhi bezala, mus txapelketa ere jokatuko dute. Gaur arratsaldean izango da VI. lehiaketa. Laurogei lagun dira elkartean, eta azken urteetan gazte jendea batu zaiela nabarmendu du Galdosek. Santakrutz jaietatik aparte, maiatzean izango diren pentekosteetara begira, arrantza txapelketa prestatzen ari direla ere jakinarazi du. Horren bidez, herriaren arrantzale izaera berreskuratu nahi dutela azaldu du. «Erreka bizirik dago orain, arrainak ikusten dira, eta txapelketa egin nahi dugu umeekin», esan du. GARA


Euskal Herriko Eskubide Sozialen Gutunak mobilizazioak deitu ditu ekainaren 19rako | BERRI OTXOAK - Boltxe\nEuskal Herriko Eskubide Sozialen Gutunak mobilizazioak deitu ditu ekainaren 19rako | BERRI OTXOAK\nEtxean geratu naiz. Ekainaren 19an kalera aterako gara\n“Luzeak egin zaizkigu egunak. Ikusezina den zerbaitek gure egunerokotasuna goitik behera zeharkatu du eta normalitatea hautsi. Dagoeneko gauzak aldatu dira eta ez gara lehengora bueltatuko. Berdin zaigu, ordea, guk ez dugulako nahi aurreko normalitatea, guk aurrera egin nahi dugulako.\nAtzean utzi nahi dugu osasun krisi bati erantzuteko gai ez den jendarte antolaketa. Pertsonak, komunitateak eta planeta babestea lehenetsi behar da, ez merkatua, etekin ekonomikoa eta jabetza pribatua. Langile eta herri sektoreen interesak erdigunean jartzeko unea da. Lehenik bizitza!”\nHorrela hasten da Eskubide Sozialen Gutunak ekainaren 19rako deitu dituen mobilizazioak babesteko Euskal Herriko dozenaka lagunek sinatuko duten Manifestua. Konfinamendu eta pandemiaren aurkako aste hauetan, Euskal Herriko Eskubide Sozialen Gutunak aktibo jarraitu du, batez ere ‘Gizarte Aldaketa bultzatzeko dekalogoarekin’ edo ‘Ez dugu ahaztuko’ kanpainarekin. Ezin da errepikatu aurreko krisien ondoren gertatutakoa, eta konfinamenduaren gogorrena igaro ondoren, kalea berreskuratuko dugu.


Industria alorreko albisteak gaur: industria alorreko azken orduko albisteak 2021 | EiTB Gai interesgarriak\nSidenor altzairutegi taldeak 20 egunetan etengo du ekoizpena urtea amaitu arte. Zuzendaritzaren esanetan, argindarraren garestitzeari aurre egiteko hartutako neurria da.\nGas erreserba estrategiko bat izatea proposatu du Urkulluk, trantsizioko energia gisa\nEnergiaren krisiari lotuta Estatu Ituna egitea proposatu du lehendakariak. "Zientziaren eta Berrikuntzaren Etorkizuna" jardunaldietan parte hartu du, eta bertan egin du proposamena.\nMilango makina-erreminta azokako berrikuntza nagusienetakoa presentzialtasuna da\nIndustria sektoreko euskal enpresa askok Milango makina-erreminta azokan daude euren azken aurrerakuntzak erakusten eta, aspaldiko partez, aurrez aurre egiteko aukera izaten ari dira. Presentzialtasun horren falta somatzen zuten eta ezinbesekoa dela kontatu digute sektoreak aurrea egin dezan.\n24 euskal enpresak euren azken aurrerakuntzak aurkeztu dituzte Milango makina-erremintaren azokan\nMilanen 700 enpresa bildu dira, 34 herrialdetatik joandakoak. Eta ez dago leku hoberik Bilboko bi urteko azoka aurkezteko, oso une onean helduko dena. Lau urte igaro eta gero, Bilboko makina erremintaren azoka datorren urteko ekainaren 13tik 17ra bitartean itzuliko da.\nUrkulluk Euskal Y-a amaitzea eskatu du, eta hiriburuetarako sarbidean aurrera egiteko eskaintza berretsi du\nLehendakariak, era berean, Raquel Sanchez ministroaren aurrean, euskal trenbide eta aireportuekin lotutako gaiak eta zerbitzuak Euskadira transferitzea eskatu du, "osorik bete dadin" Gernikako Estatutua.\nEnpresak langileei jakinarazi dienez, erdieroaleen horniduraren ezegonkortasunagatik piezak falta dira, eta, ondorioz, datorren astean ostegunean, hilaren 23an, baino ez da ekoitziko.\nPandemiak itsas garraioaren atzerapena eta hornidura falta eragin du\nEhunka euskal enpresa zailtasunak izaten ari dira atzerapenen ondorioz. Bilboko kontsignatarioen elkartearen ustez, faktore asko gehitu dira, baina Txinari leporatzen dio ardura handiena, covidaren aurka ezarritako neurri zorrotzengatik.


Labiaga Ikastola - Bera | Aldizkaria\nIKASTOLA 216 > ikastolak > Labiaga Ikastola - Bera\nHemen denok dugu lotura Ipar Euskal Herriarekin\nIparraldea bizilagun dugunez, euskara gure solas komuna baldin bada ere, maiz egoerak frantsesez komunikatzera eramanen gaituela azpimarratzen dugu.\nNafar Gobernuaren aukera izan zen Lehen Hezkuntzan beste hizkuntza batekin hastea, eta Labiagan Euskara ardatz izanik, ingelera eta gaztelaniaz gain, frantsesa ere sartu dute LH 4.ean, Ikastolen Elkarteko Eleanitz proiektuaren markoan. “Aurretik hasita, lan handia egina da DBHra iristen direnerako”, izan ere aisialdia dela, erosketak edo familia, hizkuntza horrekin harremana dute etxetik kilometro gutxira. Ikasmaterial gutxi dagoenez sortzen ari dira egiazko sekuentziak baliatuta, joko eta ariketekin, eta horiek ere idatziz egiten dituzte tarteka. Balorazioa oso baikorra da.\n“Iparraldea bizilagun dugunez, euskara gure solas komuna baldin bada ere, maiz egoerak frantsesez komunikatzera eramanen gaituela azpimarratzen dugu. Hemen denok dugu lotura Ipar Euskal Herriarekin, eta hori izango da lehenbiziko hurbilketa, izan familia bisitatzera goazela, erosketak egitera, kirolean edo aisialdian parte hartzera. Hortaz, hori izanen da lehendabiziko hurbilketa.\nOndoren, erosketen inguruan lan eginen dugu bigarren sekuentzian bereziki, testuinguruan bizitzen ditugun egiazko egoerak azterturik, izan Hendaiako edo Urruñako hipermerkatuan erosketak eginez; izan gasolindegian autoa betetzen. Lehenbiziko hiruhilabetekoa bukatzeko, Eguberrietarako opari kaxa bat prestatuko dugu, eskulana egiteko pausoak emanez eta Eguberriei buruz orokorrean solasteko frantsesa erabiliz.\nGainontzeko hiruhilabetekoetan, paraleloki arituko gara lanean jada Ikastolan garatutako proiektuekin, hala nola, trimestre honetan lantzen ditugun proiektuetan oinarritutako gaiak aukeratuko ditugu; “berziklapena” eta “Liburuaren eguna”, beti ere frantsesez. Urtea bukatzeko, “altxorraren bila” deituriko jokoaren bidez landuko dute hizkuntza ikasleek” kontatu digu Sophie Garcia-Larretxe irakasleak. Azpimarratu duenez beti ere Ikastolen Elkarteko Eleanitz proiektuaren markoan lan eginez.\nIkastolen Eleanitz proiektua


author_facet:"Euskadi. Hezkuntza, Unibertsitate eta Ikerketa Saila" topic_facet:"Instalazioa eta mantenimendua (Lanbide Arloa)" topic_facet:"Automatizazioa eta robotika industriala (Heziketa Zikloa). Goi maila" topic_facet:"Linea Automatizatuen Eroapena eta Mantentze Lanak (Modulua)" topic_facet:"Lanbide Heziketa"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Instalazioa eta mantenimendua (Lanbide Arloa) Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Lanbide Heziketa\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


"Galizian, izan al zaitezke feminista gaztelaniaz biziz?"\n2012-06-29\t0 0 Tweet\nNel Vidal Barral.\nNel Vidal Barralen hausnarketa da komatxo artekoa. Vidal, Galiziako Hizkuntza Normalizazioaren Langileen Koordinadorako presidentea da eta ARGIA astekarian elkarrizketatu dugu uztaileko Galiziako udako ikastaroak direla-eta. Justizia soziala eta normalizazio linguistikoa du izena antolatu duten jardunaldiak. Mugimendu feminista, ekologista eta sindikalista justizia sozialaren aldeko aldarrikapen mugimendutzat ditu galiziarrak, eta haren ustez, galegoa defendatzea ere, justizia kontua da.\nOndoko lerroetan dituzue elkarrizketako pare bat pasarte:\nInkoherentziak eta koherentziak garbi ikusten dituzu. Zuk esan duzu matxista izatea eta galegoa defendatzea ez datozela bat.\nMugimendu ekologistak ikusaraziko du ekologismoa bidezkoa dela, guk ikusaraziko dugu hizkuntza normalizatzea bidezkoa dela, eta feministek gauza bera egingo dute feminismoarekin. Hori hala izanda, zeharo inkoherentea litzateke gizabanakoak eremu baterako bidezkoa dena defendatzea eta besterako ere bidezkoa dena ez defendatzea.\nHots, matxista bazara ezin zaitezke galegoaren defendatzaile izan.\nEsate baterako, izan al zaitezke feminista eta galegoa ez defendatu? Noski hala egin daitekeela, baina ez da koherentea. Galegoaren alde egin dezakezu eta aldi berean ekologista ez izan? Hori ere inkoherentea izango litzateke. Urrunago joanda (eta ez dakit muga non dagoen), Galizian izan al zaitezke feminista gaztelaniaz biziz?


Barikuetan 18:00etatik 20:00etara, zapatu- domeketan, jaiegunak eta urtarrilaren 7an 12:00etatik 14:00etara eta 18:00etatik 20:00etara. Abenduaren 24an eta 31n itxita egongo da arratsaldeetan.\nErakusketa honek aukera emango du Lekeitioko Armintxe kobazuloaren erreplika birtuala ikusteko. Kobazulo horretan aurkitu dira oraintsu ohiz kanpoko berrogeita hamar grabatu baino gehiago. Lekeitio da erakusketa ibiltari honen lehenengo geralekua. Ondoren, Karrantza, Mañaria eta Galdamesera joango da.\nBarikuetan 18:00etatik 20:00etara, zapatu- domeketan, jaiegunak eta urtarrilaren 7an 12:00etatik 14:00etara eta 18:00etatik 20:00etara.\nAbenduaren 24an eta 31n itxita egongo da arratsaldeetan.\nBarandiaran Aretoa, Lekeitio. Independentziaren enparantza, z/g 48280 Lekeitio